text:
مین سؤزده ان چوخ باخیلمیش تورکجه شعرلر
منی جاندان اوساندیردی، جفادن یار اوسانمازمی؟
فلک لر یاندی آهیمدن، مرادیم شمعی یانمازمی؟
قامو بیمارینه جانان دوای درد ائدر احسان،
نچون قیلماز منه درمان، منی بیمار سانمازمی؟
غمیم پنهان توتاردیم من، دئدی لر یاره قیل روشن،
دئسم، اول بیوفا بیلمن، اینانارمی، اینانمازمی؟
شب هجران یانار جانیم، تؤکر قان چشم گریانیم،
اویادار خلقی افغانیم، قارا بختیم اویانمازمی؟
گل رخسارینه قارشو گؤزومدن قانلی آخار سو،
حبیبیم، فصل گل دور بو، آخار سولار بولانمازمی؟
دئگیلدیم من سنه مایل، سن ائتدین عقلیمی زایل،
منه طعن ایله ین غافل سنی گؤرجک اوتانمازمی؟
فضولی رند و شیدا دیر، همیشه خلقه رسوا دیر،
سورون کیم، بو نه سئودا دیر، بو سئودادن اوسانمازمی؟
یئنه بو شهرده اوز-اوزه گلدیك
نیئله یك آیریجا شهریمیز یوخ
بلكه ده بیز خوشبخت اولا بیلردیك
بلكه ده خوشبختیك خبریمیز یوخ
آرادان نه قدر ایل كئچیب گورن
تانیا بیلمه دیم، منی باغیشلا
من ائله بیلیردیم سن سیز اوله رم
من سن سیز اولمه دیم منی باغیشلا
اولمه دیم دئییرم نه بیلیم آخی
بلكه ده من سنسیز اولموشم ائله
قبیرسیز كفن سیز اولموشم ائله
بلكه بیز اوندا آیریلماسایدیق
نه من ایندی كی ایدیم نه سن ایندی كی
آیریلدیق شیطانی گولدوردوك اوندا
بو ایلین بو آیین بو گونونده كی
ائله بو كوچه نین بو تینینده كی
منیده سنیده اولدوردوك اوندا
ساغیمیز سولوموز آداملا دولدو
قول قولا كیشیلر قادینلا كئچیر
اوزوندن خبرسیز عومرونده مین یول
اوزونو اولدورن آداملار كئچیر
كئچیر اوز قانینا باتان آداملار
بیر ده كی قان هانی؟
قان آخی یوخدو
هامی گوناهكاردی دونیادا آمما...
دونیادا هئچ كسین گوناهی یوخدو
بیزسیز یازیلمیشدی بو طالع بو بخت
ساپاندان آتیلان بیر جوت داش ایدیك
بلكه ده دونیادا اون اون بئش ایل یوخ
مین ایل بوندان قاباق آیریلمیشق بیز
حالال یولوموز دئییشیب نه سه
چاشمیشیق بیر اوزگه یولدان گئتمیشیك
بلكه مین ایل قاباق سهو دوشوب نه سه
مین ایللیك بیر سهوه قوربان گئتمیشیك
دئییشیب یئرینی بلكه قیش باهار
قاریشیب دونیانین شهری كندی
بلكه اوز بطنینده اوگئی آنالار
اوگئی بالالار گزدیریر ایندی
عومروم باشدان باشا یالان دی بلكه
طالعیم باشقایمیش دوغوردان ائله
او یولدان اوتن قیز آنامدی بلكه
بلكه ده اوغلومدو بو اوغلان ائله
بو یالان عومرومده گورن سن نه سن؟
بلكه هئچ سئوگیلیم دئییل سن منیم
آنامسان باجیمسان ننه م سن نه سن؟
بیرجه الاه بیلیر نه ییم سن منیم
بیزی كیم آلدادار بو آیریلیخدان
چاتماز دادیمیزا نه یول نه كورپو
اولو سن دیری سن هر نه سن دایان
دایان هئچ اولماسا الیندن اوپوم
دئییرسن اولویم اولونو اوپمه
الیمین ایچینده سویویور الین
دئییرسن سن الاه الیمی اوپمه
الیمدن دئییرسن قان اییی گلیر...
میلّت نئجه تاراج اولور اولسون، نه ایشیم وار؟!
دۆشمنلره مؤحتاج اولور اولسون، نه ایشیم وار؟!
قوی من توخ اولوم، اؤزگهلر ایله ندی کاریم،
دۆنیا و جاهان آج اولور اولسون، نه ایشیم وار؟!
سس سالما، یاتانلار آییلار، قوی هله یاتسین،
یاتمیشلاری راضی دئییلم کیمسه اویاتسین،
تک-تک آییلان وارسا دا، حق دادیما چاتسین،
من سالیم اولوم، جۆمله جاهان باتسا دا، باتسین؛
میلّت نئجه تاراج اولور اولسون، نه ایشیم وار؟!
دۆشمنلره مؤحتاج اولور اولسون، نه ایشیم وار؟!
سالما یادیما صؤحبتی-تاریخی-جهانی،
ایّامی-سلفدن دئمه سؤز بیر ده، فیلانی،
حال ایسه گتیر مئیل ائلهییم دولمانی، نانی،
مۆستقبلی گؤرمک نه گرک، عؤمردو فانی؛
میلّت نئجه تاراج اولور اولسون، نه ایشیم وار؟!
دۆشمنلره مؤحتاج اولور اولسون، نه ایشیم وار؟!
اؤولادی-وطن قوی هله آواره دولانسین،
چیرکابی-سفالتله الی، باشی بولانسین،
دول عؤورت ایسه سائیله اولسون، اودا یانسین،
آنجاق منیم آوازهیی-شانیم اوجالانسین؛
میلّت نئجه تاراج اولور اولسون، نه ایشیم وار؟!
دۆشمنلره مؤحتاج اولور اولسون، نه ایشیم وار؟!
هر میلّت ائدیر صفحهیی-دۆنیاده ترقّی،
ائیلر هره بیر منزیلی-مأواده ترقّی،
یورغان-دؤشگیمده دۆشه گر یاده ترقّی،
بیز ده ائدریک عالمی-رؤیاده ترقّی؛
میلّت نئجه تاراج اولور اولسون، نه ایشیم وار؟!
دۆشمنلره مؤحتاج اولور اولسون، نه ایشیم وار؟!
ایلک دفعه «موللا نصرالدّین» ژورنالیندا (28 آپرئل، ۱۹۰۶، № 4) ایمضاسیز چاپ اولونموشدور.
حیدربابا ایلدیریملار شاخاندا
سئللر سولار شاققیلدییوب آخاندا
قیزلار اونا صف باغلییوب باخاندا
سلام اولسون شؤکتوزه ائلوزه !
منیم دا بیر آدیم گلسین دیلوزه
حیدربابا ، کهلیک لرون اوچاندا
کول دیبینن دوشان قالخوب قاچاندا
باخچالارون چیچکلنوب آچاندا
بیزدن ده بیر مۆمکون اولسا یاد ائله
آچیلمیان اۆرکلری شاد ائله
بایرام یئلی چارداخلاری ییخاندا
نوروز گۆلی ، قارچیچکی چیخاندا
آغ بولوتلار کؤینکلرین سیخاندا
بیزدن ده بیر یاد ائلیین ساغ اولسون
دردلریمیز قوی دیکلسین ، داغ اولسون
حیدربابا ، گۆن دالووی داغلاسین !
اۆزون گۆلسون ، بولاخلارون آغلاسین !
اوشاخلارون بیر دسته گۆل باغلاسین !
یئل گلنده ، وئر گتیرسین بویانا
بلکه منیم یاتمیش بختیم اویانا
حیدربابا ، سنۆن اۆزون آغ اولسون !
دؤرت بیر یانون بولاغ اولسون باغ اولسون !
بیزدن سورا سنۆن باشون ساغ اولسون !
دۆنیا قضو-قدر ، اؤلوم-ایتیمدی
دۆنیا بویی اوغولسوزدی ، یئتیمدی
حیدربابا ، یولوم سنن کج اولدی
عؤمروم کئچدی ، گلممه دیم ، گئج اولدی
هئچ بیلمه دیم گؤزللرون نئج اولدی
بیلمزیدیم دؤنگه لر وار ، دؤنوم وار
ایتگین لیک وار ، آیریلیق وار ، اؤلوم وار
حیدربابا ، ایگیت اَمَک ایتیرمز
عؤمور کئچر ، افسوس بَرَه بیتیرمز
نامرد اولان عؤمری باشا یئتیرمز
بیز ده، واللاه ، اونوتماریق سیزلری
گؤرنمسک حلال ائدون بیزلری
حیدربابا ، میراژدر سَسلننده
کَند ایچینه سسدن - کۆیدن دۆشنده
عاشیق رستم سازین دیللندیرنده
یادوندادی نه هؤلَسَک قاچاردیم
قوشلار تکین قاناد آچیب اوچاردیم
شنگیل آوا یوردی ، عاشیق آلماسی
گاهدان گئدوب ، اوردا قوناق قالماسی
داش آتماسی ، آلما ، هیوا سالماسی
قالیب شیرین یوخی کیمین یادیمدا
اثر قویوب روحومدا ، هر زادیمدا
حیدربابا ، قوری گؤلون قازلاری
گدیکلرین سازاخ چالان سازلاری
کَت کؤشنین پاییزلاری ، یازلاری
بیر سینما پرده سی دیر گؤزومده
تک اوتوروب ، سئیر ائده رم اؤزومده
حیدربابا ، قره چمن جاداسی
چْووشلارین گَلَر سسی ، صداسی
کربلیا گئدنلرین قاداسی
دۆشسون بو آج یولسوزلارین گؤزونه
تمدّونون اویدوخ یالان سؤزونه
حیدربابا ، شیطان بیزی آزدیریب
محبتی اۆرکلردن قازدیریب
قره گۆنون سرنوشتین یازدیریب
سالیب خلقی بیر-بیرینن جانینا
باریشیغی بلشدیریب قانینا
گؤز یاشینا باخان اولسا ، قان آخماز
انسان اولان خنجر بئلینه تاخماز
آمما حئییف کور توتدوغون بوراخماز
بهشتیمیز جهنّم اولماقدادیر !
ذی حجّه میز محرّم اولماقدادیر !
خزان یئلی یارپاخلاری تؤکنده
بولوت داغدان یئنیب ، کنده چؤکنده
شیخ الاسلام گؤزل سسین چکنده
نیسگیللی سؤز اۆرکلره دَیَردی
آغاشلار دا آللاها باش اَیَردی
داشلی بولاخ داش-قومونان دولماسین !
باخچالاری سارالماسین ، سولماسین !
اوردان کئچن آتلی سوسوز اولماسین !
دینه : بولاخ ، خیرون اولسون آخارسان
افقلره خُمار-خُمار باخارسان
حیدر بابا ، داغین ، داشین ، سره سی
کهلیک اوخور ، دالیسیندا فره سی
قوزولارین آغی ، بوزی ، قره سی
بیر گئدیدیم داغ-دره لر اوزونی
اوخویئدیم : "چوبان ، قیتر قوزونی"
حیدر بابا ، سولی یئرین دۆزونده
بولاخ قئنیر چای چمنین گؤزونده
بولاغ اوتی اۆزَر سویون اۆزونده
گؤزل قوشلار اوردان گلیب ، گئچللر
خلوتلیوب ، بولاخدان سو ایچللر
بیچین اۆستی ، سونبول بیچن اوراخلار
ایله بیل کی ، زۆلفی دارار داراخلار
شکارچیلار بیلدیرچینی سوراخلار
بیچین چیلر آیرانلارین ایچللر
بیر هوشلانیب ، سوننان دوروب ، بیچللر
حیدربابا ، کندین گۆنی باتاندا
اوشاقلارون شامین یئییوب ، یاتاندا
آی بولوتدان چیخوب ، قاش-گؤز آتاندا
بیزدن ده بیر سن اونلارا قصّه دئه
قصّهمیزده چوخلی غم و غوصّه دئه
قاری ننه گئجه ناغیل دییَنده
کۆلک قالخیب ، قاپ-باجانی دؤیَنده
قورد گئچینین شنگۆلوسون یینده
من قاییدیب ، بیرده اوشاق اولئیدیم
بیر گۆل آچیب ، اوندان سورا سولئیدیم
عمّه جانین بال بلله سین ییه ردیم
سوننان دوروب ، اۆس دونومی گییه ردیم
باخچالاردا تیرینگَنی دییه ردیم
آی اؤزومی او ازدیرن گۆنلریم !
آغاج مینیپ ، آت گزدیرن گۆنلریم !
هَچی خالا چایدا پالتار یوواردی
مَمَد صادق داملارینی سوواردی
هئچ بیلمزدیک داغدی ، داشدی ، دوواردی
هریان گلدی شیلاغ آتیب ، آشاردیق
آللاه ، نه خوش غمسیز-غمسیز یاشاردیق
شیخ الاسلام مُناجاتی دییه ردی
مَشَدرحیم لبّاده نی گییه ردی
مشْدآجلی بوز باشلاری ییه ردی
بیز خوشودوق خیرات اولسون ، توی اولسون
فرق ائلَمَز ، هر نولاجاق ، قوی اولسون
ملک نیاز ورندیلین سالاردی
آتین چاپوپ قئیقاجیدان چالاردی
قیرقی تکین گدیک باشین آلاردی
دولائیا قیزلار آچیپ پنجره
پنجره لرده نه گؤزل منظره !
حیدربابا ، کندین تویون توتاندا
قیز-گلینلر ، حنا-پیلته ساتاندا
بیگ گلینه دامنان آلما آتاندا
منیم ده او قیزلاروندا گؤزوم وار
عاشیقلارین سازلاریندا سؤزوم وار
حیدربابا ، بولاخلارین یارپیزی
بوستانلارین گۆلبَسَری ، قارپیزی
چرچیلرین آغ ناباتی ، ساققیزی
ایندی ده وار داماغیمدا ، داد وئرر
ایتگین گئدن گۆنلریمدن یاد وئرر
بایرامیدی ، گئجه قوشی اوخوردی
آداخلی قیز ، بیگ جورابی توخوردی
هرکس شالین بیر باجادان سوخوردی
آی نه گؤزل قایدادی شال ساللاماق !
بیگ شالینا بایراملیغین باغلاماق !
شال ایسته دیم منده ائوده آغلادیم
بیر شال آلیب ، تئز بئلیمه باغلادیم
غلام گیله قاشدیم ، شالی ساللادیم
فاطمه خالا منه جوراب باغلادی
خان ننه می یادا سالیب ، آغلادی
حیدربابا ، میرزَممدین باخچاسی
باخچالارین تورشا-شیرین آلچاسی
گلینلرین دۆزمه لری ، طاخچاسی
هی دۆزولر گؤزلریمین رفینده
خیمه وورار خاطره لر صفینده
بایرام اولوب ، قیزیل پالچیق اَزَللر
ناققیش ووروب ، اوتاقلاری بَزَللر
طاخچالارا دۆزمه لری دۆزللر
قیز-گلینین فندقچاسی ، حناسی
هَوَسله نر آناسی ، قایناناسی
باکی چی نین سؤزی ، سووی ، کاغیذی
اینکلرین بولاماسی ، آغوزی
چرشنبه نین گیردکانی ، مویزی
قیزلار دییه ر :» آتیل ماتیل چرشنبه
آینا تکین بختیم آچیل چرشنبه «
یومورتانی گؤیچک ، گوللی بویاردیق
چاققیشدیریب ، سینانلارین سویاردیق
اویناماقدان بیرجه مگر دویاردیق ؟
علی منه یاشیل آشیق وئرردی
ارضا منه نوروزگۆلی درردی
نوروز علی خرمنده وَل سۆرردی
گاهدان یئنوب ، کۆلشلری کؤرردی
داغدان دا بیر چوبان ایتی هۆرردی
اوندا ، گؤردون ، اولاخ ایاخ ساخلادی
داغا باخیب ، قولاخلارین شاخلادی
آخشام باشی ناخیرینان گلنده
قودوخلاری چکیب ، ووراردیق بنده
ناخیر گئچیب ، گئدیب ، یئتنده کنده
حیوانلاری چیلپاق مینیب ، قوواردیق
سؤز چیخسایدی ، سینه گریب ، سوواردیق
یاز گئجه سی چایدا سولار شاریلدار
داش-قَیه لر سئلده آشیب خاریلدار
قارانلیقدا قوردون گؤزی پاریلدار
ایتلر ، گؤردون ، قوردی سئچیب ، اولاشدی
قورددا ، گؤردون ، قالخیب ، گدیکدن آشدی
قیش گئجه سی طؤله لرین اوتاغی
کتلیلرین اوتوراغی ، یاتاغی
بوخاریدا یانار اوتون یاناغی
شبچره سی ، گیردکانی ، ایده سی
کنده باسار گۆلوب - دانیشماق سسی
شجاع خال اوغلونون باکی سوقتی
دامدا قوران سماواری ، صحبتی
یادیمدادی شسلی قدی ، قامتی
جؤنممه گین تویی دؤندی ، یاس اولدی
ننه قیزین بخت آیناسی کاس اولدی
حیدربابا ، ننه قیزین گؤزلری
رخشنده نین شیرین-شیرین سؤزلری
ترکی دئدیم اوخوسونلار اؤزلری
بیلسینلر کی ، آدام گئدر ، آد قالار
یاخشی-پیسدن آغیزدا بیر داد قالار
یاز قاباغی گۆن گۆنئیی دؤیَنده
کند اوشاغی قار گۆلله سین سؤیَنده
کۆرکچی لر داغدا کۆرک زۆیَنده
منیم روحوم ، ایله بیلون اوردادور
کهلیک کیمین باتیب ، قالیب ، قاردادور
قاری ننه اوزاداندا ایشینی
گۆن بولوتدا اَییرردی تشینی
قورد قوجالیب ، چکدیرنده دیشینی
سوری قالخیب ، دولائیدان آشاردی
بایدالارین سۆتی آشیب ، داشاردی
خجّه سلطان عمّه دیشین قیساردی
ملا باقر عم اوغلی تئز میساردی
تندیر یانیب ، تۆسسی ائوی باساردی
چایدانیمیز ارسین اۆسته قایناردی
قوورقامیز ساج ایچینده اویناردی
بوستان پوزوب ، گتیرردیک آشاغی
دولدوریردیق ائوده تاختا-طاباغی
تندیرلرده پیشیرردیک قاباغی
اؤزون یئییوب ، توخوملارین چیتداردیق
چوخ یئمکدن ، لاپ آز قالا چاتداردیق
ورزغان نان آرموت ساتان گلنده
اوشاقلارین سسی دۆشردی کنده
بیزده بویاننان ائشیدیب ، بیلنده
شیللاق آتیب ، بیر قیشقریق سالاردیق
بوغدا وئریب ، آرموتلاردان آلاردیق
میرزاتاغی نان گئجه گئتدیک چایا
من باخیرام سئلده بوغولموش آیا
بیردن ایشیق دۆشدی اوتای باخچایا
ای وای دئدیک قورددی ، قئیتدیک قاشدیق
هئچ بیلمه دیک نه وقت کۆللوکدن آشدیق
حیدربابا ، آغاجلارون اوجالدی
آمما حئییف ، جوانلارون قوجالدی
توخلیلارون آریخلییب ، آجالدی
کؤلگه دؤندی ، گۆن باتدی ، قاش قَرَلدی
قوردون گؤزی قارانلیقدا بَرَلدی
ائشیتمیشم یانیر آللاه چیراغی
دایر اولوب مسجدیزون بولاغی
راحت اولوب کندین ائوی ، اوشاغی
منصورخانین الی-قولی وار اولسون
هاردا قالسا ، آللاه اونا یار اولسون
حیدربابا ، ملا ابراهیم وار ، یا یوخ ؟
مکتب آچار ، اوخور اوشاقلار ، یا یوخ ؟
خرمن اۆستی مکتبی باغلار ، یا یوخ ؟
مندن آخوندا یتیررسن سلام
ادبلی بیر سلامِ مالاکلام
خجّه سلطان عمّه گئدیب تبریزه
آمما ، نه تبریز ، کی گلممیر بیزه
بالام ، دورون قویاخ گئداخ ائممیزه
آقا اؤلدی ، توفاقیمیز داغیلدی
قویون اولان ، یاد گئدوبَن ساغیلدی
حیدربابا ، دۆنیا یالان دۆنیادی
سلیماننان ، نوحدان قالان دۆنیادی
اوغول دوغان ، درده سالان دۆنیادی
هر کیمسَیه هر نه وئریب ، آلیبدی
افلاطوننان بیر قوری آد قالیبدی
حیدربابا ، یار و یولداش دؤندولر
بیر-بیر منی چؤلده قویوب ، چؤندولر
چشمه لریم ، چیراخلاریم ، سؤندولر
یامان یئرده گؤن دؤندی ، آخشام اولدی
دۆنیا منه خرابهٔ شام اولدی
عم اوغلینان گئدن گئجه قیپچاغا
آی کی چیخدی ، آتلار گلدی اویناغا
دیرماشیردیق ، داغلان آشیردیق داغا
مش ممی خان گؤی آتینی اویناتدی
تفنگینی آشیردی ، شاققیلداتدی
حیدربابا ، قره کولون دره سی
خشگنابین یولی ، بندی ، بره سی
اوردا دۆشَر چیل کهلیگین فره سی
اوردان گئچر یوردوموزون اؤزونه
بیزده گئچک یوردوموزون سؤزونه
خشگنابی یامان گۆنه کیم سالیب ؟
سیدلردن کیم قیریلیب ، کیم قالیب ؟
آمیرغفار دام-داشینی کیم آلیب ؟
بولاخ گنه گلیب ، گؤلی دولدورور ؟
یا قورویوب ، باخچالاری سولدورور ؟
آمیر غفار سیدلرین تاجییدی
شاهلار شکار ائتمه سی قیقاجییدی
مَرده شیرین ، نامرده چوخ آجییدی
مظلوملارین حقّی اۆسته اَسَردی
ظالم لری قیلیش تکین کَسَردی
میر مصطفا دایی ، اوجا بوی بابا
هیکللی ،ساققاللی ، تولستوی بابا
ائیلردی یاس مجلسینی توی بابا
خشگنابین آبروسی ، اَردَمی
مسجدلرین ، مجلسلرین گؤرکَمی
مجدالسّادات گۆلردی باغلارکیمی
گۆرولدردی بولوتلی داغلارکیمی
سؤز آغزیندا اریردی یاغلارکیمی
آلنی آچیق ، یاخشی درین قاناردی
یاشیل گؤزلر چیراغ تکین یاناردی
منیم آتام سفره لی بیر کیشییدی
ائل الیندن توتماق اونون ایشییدی
گؤزللرین آخره قالمیشییدی
اوننان سورا دؤنرگه لر دؤنوبلر
محبّتین چیراخلاری سؤنوبلر
میرصالحین دلی سولوق ائتمه سی
میر عزیزین شیرین شاخسِی گئتمه سی
میرممّدین قورولماسی ، بیتمه سی
ایندی دئسک ، احوالاتدی ، ناغیلدی
گئچدی ، گئتدی ، ایتدی ، باتدی ، داغیلدی
میر عبدولون آیناداقاش یاخماسی
جؤجیلریندن قاشینین آخماسی
بویلانماسی ، دام-دوواردان باخماسی
شاه عبّاسین دۆربونی ، یادش بخیر !
خشگنابین خوش گۆنی ، یادش بخیر !
ستاره عمّه نزیک لری یاپاردی
میرقادر ده ، هردم بیرین قاپاردی
قاپیپ ، یئیوب ، دایچا تکین چاپاردی
گۆلمه لیدی اونون نزیک قاپپاسی
عمّه مین ده ارسینینین شاپپاسی
حیدربابا ، آمیر حیدر نئینیور ؟
یقین گنه سماواری قئینیور
دای قوجالیب ، آلت انگینن چئینیور
قولاخ باتیب ، گؤزی گیریب قاشینا
یازیق عمّه ، هاوا گلیب باشینا
خانم عمّه میرعبدولون سؤزونی
ائشیدنده ، ایه ر آغز-گؤزونی
مَلْکامِدا وئرر اونون اؤزونی
دعوالارین شوخلوغیلان قاتاللار
اتی یئیوب ، باشی آتیب ، یاتاللار
فضّه خانم خشگنابین گۆلییدی
آمیریحیا عمقزینون قولییدی
رُخساره آرتیستیدی ، سؤگولییدی
سیّد حسین ، میر صالحی یانسیلار
آمیرجعفر غیرتلی دیر ، قان سالار
سحر تئزدن ناخیرچیلار گَلَردی
قویون-قوزی دام باجادا مَلَردی
عمّه جانیم کؤرپه لرین بَلَردی
تندیرلرین قوزاناردی تۆسیسی
چؤرکلرین گؤزل اییی ، ایسیسی
گؤیرچینلر دسته قالخیب ، اوچاللار
گۆن ساچاندا ، قیزیل پرده آچاللار
قیزیل پرده آچیب ، ییغیب ، قاچاللار
گۆن اوجالیب ، آرتارداغین جلالی
طبیعتین جوانلانار جمالی
حیدربابا ، قارلی داغلار آشاندا
گئجه کروان یولون آزیب ، چاشاندا
من هارداسام ، تهراندا یا کاشاندا
اوزاقلاردان گؤزوم سئچر اونلاری
خیال گلیب ، آشیب ، گئچر اونلاری
بیر چیخئیدیم دام قیه نین داشینا
بیر باخئیدیم گئچمیشینه ، یاشینا
بیر گورئیدیم نه لر گلمیش باشینا
منده اْونون قارلاریلان آغلاردیم
قیش دوندوران اۆرکلری داغلاردیم
حیدربابا ، گۆل غنچه سی خنداندی
آمما حئیف ، اۆرک غذاسی قاندی
زندگانلیق بیر قارانلیق زینداندی
بو زیندانین دربچه سین آچان یوخ
بو دارلیقدان بیرقورتولوب ، قاچان یوخ
حیدربابا گؤیلر بۆتون دوماندی
گونلریمیز بیر-بیریندن یاماندی
بیر-بیرۆزدن آیریلمایون ، آماندی
یاخشیلیغی الیمیزدن آلیبلار
یاخشی بیزی یامان گۆنه سالیبلار
بیر سوروشون بو قارقینمیش فلکدن
نه ایستیور بو قوردوغی کلکدن ؟
دینه گئچیرت اولدوزلاری الکدن
قوی تؤکولسون ، بو یئر اۆزی داغیلسین
بو شیطانلیق قورقوسی بیر ییغیلسین
بیر اوچئیدیم بو چیرپینان یئلینن
باغلاشئیدیم داغدان آشان سئلینن
آغلاشئیدیم اوزاق دۆشَن ائلینن
بیر گؤرئیدیم آیریلیغی کیم سالدی
اؤلکه میزده کیم قیریلدی ، کیم قالدی
من سنون تک داغا سالدیم نَفَسی
سنده قئیتر ، گۆیلره سال بو سَسی
بایقوشوندا دار اولماسین قفسی
بوردا بیر شئر داردا قالیب ، باغیریر
مروّت سیز انسانلاری چاغیریر
حیدربابا ، غیرت قانون قاینارکن
قره قوشلار سنن قوپوپ ، قالخارکن
او سیلدیریم داشلارینان اوینارکن
قوزان ، منیم همّتیمی اوردا گؤر
اوردان اَییل ، قامتیمی داردا گؤر
حیدربابا . گئجه دورنا گئچنده
کوراوغلونون گؤزی قارا سئچنده
قیر آتینی مینیب ، کسیب ، بیچنده
منده بوردان تئز مطلبه چاتمارام
عیوض گلیب ، چاتمیونجان یاتمارام
حیدربابا ، مرد اوغوللار دوغگینان
نامردلرین بورونلارین اوغگینان
گدیکلرده قوردلاری توت ، بوغگینان
قوی قوزولار آیین-شایین اوتلاسین
قویونلارون قویروقلارین قاتلاسین
حیدربابا ، سنۆن گؤیلون شاد اولسون
دۆنیا وارکن ، آغزون دولی داد اولسون
سنن گئچن تانیش اولسون ، یاد اولسون
دینه منیم شاعر اوغلوم شهریار
بیر عمر دۆر غم اۆستونه غم قالار
نه یی نه یه ووردومسا دا
هئچه چیخدی هامیسی.
آللاه بیردی، اینسان ایکی
اوچه چیخدی هامیسی.
اکن گئتدی، بیتن قالدی
قوردا- قوشا یئم اولدو
بو قفسده بیر من قالدیم
نئجه چیخدی هامیسی؟!
گؤزونده یاشی آلدادیب
هره بیر جور آغلادی.
گوندوز گونشی آلدادیب
گئجه چیخدی هامیسی.
بیلینمه دی یاسدی، تویدو،
یئین یئدی، دویان دویدو
پاییز گلدی سایان سایدی
جوجه چیخدی هامیسی
اؤلمزدیم، ا گر سن کیمی بیر دلبریم اولسا
بیر آفت جان، شوخ ملک، منظریم اولسا
هر گون دولانیب باشینا، قوُربانین اولاردیم
پروانه صفت، اوُچماغا، بال و پریم اولسا
من ده سئویلردیم بوتون عاشیقلر ایچینده
آهولری، مجنون ائله ین گؤزلریم اولسا
شؤق ایله نثار ائیلرم هر بیر قدمینده
دریا قدری الده، دوّر و گؤهریم اولسا
کویوندا منه قوی نه بیلیر، ائیله سین اغیار
البته جزاسین چکر، آللاه کریم اولسا
بیگانه یه من بیر بئله منت می ائدردیم؟
کونلوم کیمی بیر یار وفا پروریم اولسا
واحد دئمه رم دردیمی من باشقا نیگارا
یاریم بیلیر عشقینده نه درد و سریم اولسا
ائوجیک-ائوجیک اوینادیق،
ائوجییمیز ائو اولدو.
سونرا ائولردن خلوت
سئوگیمیز ده دوغولدو.
عؤموردن کئچیب گئتدی
او ایللرین آخاری.
من قالدیم ایلک باهاردا،
نئیلییم تئز یئتیشیر
قؽزلارین سون باهاری...
بیر گۆن،
بنؤوشه بنده دۆشدو،
بو خبر کنده دۆشدو.
منیمله وار اولان قؽز
اؤزگه کمنده دۆشدو...
توی سسی، ماغار سسی،
قلبلرین تیترمهسی،
یئنی اوغلانین
یؽخیلیب چمن اۆسته
وار سسله هؤنکورمهسی...
سونرا دا بیر بایاتی:
- سو گله گؤله بیر ده،
دردیمی بؤله بیر ده
پاییز کؤچن بنؤوشه
یاز اولا گله بیر ده.
بو قؽش او گۆله دیدی،
هیجران او گۆنه دیدی.
بو آغاج چیچک آچماز
بالتا کؤکونه دیدی.
بو یاز او یازدان دئییل،
سویوق آیازدان دئییل،
تزه مکتوب آلمیشام
آنجاق او قؽزدان دئییل.
گۆن تزه،
عؤمور تزه، گۆن تزه.
تزه باهار گلیبدیر
گتیردیی گۆل تزه.
بو دا بئله باهاردی،
او دا بئله باخاردی.
هیجران منی بوغوردو
بو قؽز گلیب چؽخاردی.
داغلار چن گئییر ایندی،
کیمسه غم یئییر ایندی.
یؽخیلیب چمن اۆسته
بایاتی دئییر ایندی:
- بنؤوشه بنده دۆشدو،
بو صدا کنده دۆشدو،
منیمله وار اولان قؽز
اؤزگه کمنده دۆشدو.
خان ننه ، هایاندا قالدین
بئله باشیوا دولانیم
نئجه من سنی ایتیردیم !
دا سنین تایین تاپیلماز
سن اؤلن گون ، عمه گلدی
منی گه تدی آیری کنده
من اوشاق ، نه آنلایایدیم ؟
باشیمی قاتیب اوشاقلار
نئچه گون من اوردا قالدیم
قاییدیب گلنده ، باخدیم
یئریوی ییغیشدیریبلار
نه اؤزون ، و نه یئرین وار
«هانی خان ننه م ؟» سوروشدوم
دئدیلر کی : خان ننه نی
آپاریبلا کربلایه
کی شفاسین اوردان آلسین
سفری اوزون سفردیر
بیرایکی ایل چکر گلینجه
نئجه آغلارام یانیخلی
نئچه گون ائله چیغیردیم
کی سه سیم ، سینم توتولدو
او ، من اولماسام یانیندا
اؤزی هئچ یئره گئده نمه ز
بو سفر نولوبدو ، من سیز
اؤزو تک قویوب گئدیبدیر ؟
هامیدان آجیق ائده ر کن
هامییا آجیقلی باخدیم
سونرا باشلادیم کی : منده
گئدیره م اونون دالینجا
دئدیلر : سنین کی تئزدیر
امامین مزاری اوسته
اوشاغی آپارماق اولماز
سن اوخی ، قرآنی تئز چیخ
سن اونی چیخینجا بلکی
گله خان ننه سفردن
ته له سیک روانلاماقدا
اوخویوب قرآنی چیخدیم
کی یازیم سنه : گل ایندی
داها چیخمیشام قرآنی
منه سوقت آل گلنده
آما هر کاغاذ یازاندا
آقامین گؤزو دولاردی
سنده کی گلیب چیخمادین
نئچه ایل بو اینتظارلا
گونی ، هفته نی سایاردیم
تا یاواش – یاواش گؤز آچدیم
آنلادیم کی ، سن اؤلوبسن !
بیله بیلمییه هنوزدا
اوره گیمده بیر ایتیک وار
گؤزوم آختارار همیشه
نه یاماندی بو ایتیکلر
خان ننه جانیم ، نولیدی
سنی بیرده من تاپایدیم
او آیاقلار اوسته ، بیرده
دؤشه نیب بیر آغلایایدیم
کی داها گئده نمییه یدین
گئجه لر یاتاندا ، سن ده
منی قوینونا آلاردین
نئجه باغریوا باساردین
قولون اوسته گاه سالاردین
آجی دونیانی آتارکن
ایکیمیز شیرین یاتاردیق
یوخودا ( لولی ) آتارکن
سنی من بلشدیره ردیم
گئجه لی ، سو قیزدیراردین
اؤزووی تمیزلیه ردین
گئنه ده منی اؤپه ردین
هئچ منه آجیقلامازدین
ساواشان منه کیم اولسون
سن منه هاوار دوراردین
منی ، سن آنام دؤیه نده
قاپیب آرادان چیخاردین
ائله ایستیلیک او ایسته ک
داها کیمسه ده اولورمو ؟
اوره گیم دئییر کی : یوخ – یوخ
او ده رین صفالی ایسته ک
منیم او عزیزلیغیم تک
سنیله گئدیب ، توکندی
خان ننه اؤزون دئییردین
کی : سنه بهشت ده ، الله
وئره جه ک نه ایستیور سن
بو سؤزون یادیندا قالسین
منه قولینی وئریبسه ن
ائله بیر گونوم اولورسا
بیلیرسن نه ایستیه رم من ؟
سؤزیمه درست قولاق وئر :
سن ایله ن اوشاخلیق عهدین
خان ننه آمان ، نولیدی
بیر اوشاخلیغی تاپایدیم
بیرده من سنه چاتایدیم
سنیلن قوجاقلاشایدیم
سنیلن بیر آغلاشایدیم
یئنیدن اوشاق اولورکن
قوجاغیندا بیر یاتایدیم
ائله بیر بهشت اولورس
داها من اؤز الله هیمدان
باشقا بیر شئی ایسته مزدیم
غم کی دولدو بیر اورگه
اوستونه ـ آلتینا باخماز.
باخماز یئدیگین چؤرگه،
آتدیغین آددیما باخماز.
گؤزلرین یاشارار غمدن،
اورگین قاشینار غمدن،
بو صیفتده، بو گؤرکمده
گوزگو ده آداما باخماز.
باختین دوشر سندن اوزاق،
یوز یول چاغیر:
-آ باخت...آ باخت...
قومدان ائوجیک هؤرن اوشاق
سولاردا باتانا باخماز.
خورشید بانو ناتوان
ناتوان ۱۵ آوقوست ۱۸۳۲-جی ایلده شوشادا آنادان اولموشدور. مهدی قولو خان قیزینا اؤز آناسی خورشود بانونون آدینی وئرمیشدیر. خورشود بانو عائله نین یئگانه اؤولادی، هم ده قاراباغ خان لیقلاری نین سونونجو ورثه سی اولدوغو اوچون، اونو سارایدا «دوررو یئکتا» (تک اینجی)، ائل آراسیندا ایسه «خان قیزی» چاغیرمیشلار.
بالاجا خورشود بانونون ایلک تربیچی لری سارایین تجروب هلی دایه و مورببیی هلری اولموشدولار. مکتب یاشینا چاتدیقدا ایسه ائوده دؤورون عالیم و صنعتکارلاریندان درس آلماغا باشلامیش دیر. مشغله زامانی خورشود بانو «قرآن» آیه لرینی و دینی احکام لاری ازبرلمکله یاناشی، دونیوی علم لرله ده تانیش اولموش دور۱۹ -جی عصرده کوبار عائله لرین اوشاق لارینا بیر قایدا اولاراق دوغما دیلی ایله برابر، عرب و فارس دیلی، اونون صرفی- نحوی تلیم ائدیلدیگین دن، خان قیزی دا بو دیللری اؤیرنمیش، اونلارین واسطه سیله کلاسسیک شعرین قایدا-قانونلارینی منیمسمیش دیر. او، لازیمی درجه ده بیلیک الده ائتدیکدن سونرا مونتظم صورتده موطالیه ایله مشغول اولموش دور. داهی شرق شاعرلرین اله دوشن نادیر کیتابلاری، قیمت لی ال یازمالاری خورشود بانونو کلاسسیک ادبیاتا باغلامیش دیر.
ناتوانین دونیا گؤروشونون، بدیعی زؤوقونون فورمالاشماسیندا یاخین و اوزاق قوهوم لاری نین عمیی آز اولمامیش دیر. قاسیم بی زاکیر، میرزه جاوان، میرزه آدی گؤزل، احمد بئی جاوانشیر کیمی حؤرمت لی و تانینمیش شخصیت لر اؤز یارادیجی لیق لاری، ادبی صحبت و موباحصه لری، ائله جه ده عقل لی مصلحت لری ایله خورشود بانودا شعره و صنعته اولان شؤوق و هوسی قوووت لندیرمیش لر.
تاریخچی لرین احتیمالینا گؤره، بو دؤورده خاریجی و داخی لی وضعیتین جدی صورتده گرگینلشمه سی ایله علاقه دار خان عائلهلری اوزرینده نظارت گوجلندیریلمیش و خورشو دبانو خاسای بئی عثموبی له ایزدیواجا مجبور ائدیلمیشدی. بئله بیر احتیمال دا واردیر کی، وورونتسووون شخصی یاوری خاسای بئی تیفلیسده اونلارا مولک ادعالاریندا کؤمک گؤسترمیش و بونون موقابیلینده خورشود بانویا ائولنمیی تکلیف ائتمیش دیر. ۱۸۵۰-جی ایلین پاییزیندا خاسای بئی شوشایا گلیب توی ائتمیش و خورشود بانونو داغیستانا اؤز دؤغما کندینه، اورادان دا تیفلیسه آپارمیشدیر.
حیاتینین چیچک آچدیغی بیر دؤورده خورشود بانو تیفلیسده یاشامالی اولموش دور. شهرین صفالی یئرلری، طبیعی منظره لری اونا خوش گلسه ده، بورادا یاشاماغا مجبور اولدوغو و چوخ واخت لاری تک قالدیغی اوچون سیخیلمیش، غریب لیک چکمیشدیر.
۱۸۵۵ -جی ایلده خورشود بانونون اوغلو، ۱۸۵۶-جی ایلده قیزی دونیایا گلمیشدیر. اومکانین آدینی مهدی قولو، قیزین آدینی ایسه خانبییه قویورلار.
خورشید بانو ناتوان پارلاق ایستعدادا و قاباقجیل ایده آللارا مالیک اولان شخصیت اولموش دور. او، آذربایجان مدنیتینده و اجتماعی حیاتیندا درین عزلر قویموشدور. بو فنامینین میدانا گلمه سی نین بیر نئچه اساس سببی واردیر. بون لاردان بیری سی شاعره نین سوی کؤکودور. یعنی، ناتواندا ایکی بؤیوک نسلین – جاوانشیرلرین و زیاد-اوغلو قاجارلارین قانی واردیر. آدلارینی چکدیگیمیز بو ایکی بؤیوک و شرفلی نسلین هر بیری سی دونیایا بیر سیرا شاعر گتیرمیشدیر (مثلا، جاوانشیر نسلین دن ابولفت-خان طوطی نین، قاسیم بئی ذاکیرین، زیاد-اوغلو قاجار نسلین دن ایسه ضیادی قاراباغی، موصاحیب گنجوی و بیر سیرا باشقا شاعرلرین آدلارینی چکمک اولار). ماراق لی دیر، کی، ضیادی قاراباغی و موصاحیب گنچوی واختیله قاراباغ بیلربیی سی اولموش دورلار. ناتوان یارادیجی لیغی نین بؤیوک تدقیقا تچی سی بئی لر ممدوو “ناتوانین شاعر قوهوملاری” کیتابیندا (ب.، ۱۹۸۹) بو مسئله نی گئنیش آچیقلاییر. عینی زاماندا، زیاد-اوغلو قاجار نسلین دن چیخان شاعرلردن سؤز باشقا کیتابلاردا دا آچیلیر (مثلا، محمد علی تربیتین “دانیشمه دانی – آذربایجان”، ب.، ۱۹۸۷؛ چینگیز قاجارین “قدیم و اورتا عصرلر آذربایجانین گؤرکم لی شخصیت لری”، ب.، ۱۹۹۷ و س.). فضولی آدینا رئسپوبلیکا ا لیازمالار اینستیتوتونون فوندوندا موصاحیب گنجوینین شعر دیوانی ساخلانیلیر و بو اثرین اوزرینده اینستیتوتون امکداش لاری علمی تدقیقاتلار آپاریرلار.
ناتوانین قیزی خانبیکه خانیم دا آناسی نین یولونو داوام ائتدیر هرک، غزل لر و روباعی لر یازمیش دیر. اونون بیر- نئچه غزهلی واسیف قولیئوین “دوننه اوزانان جیغیر” (ب.، ۲۰۰۰) کیتابیندا چاپ اولونموش دور. بو کیتابدا گؤستریلیر کی، خان- بیکه خانیم “مجلیسی-اونس”اون عضولرین دن بیری اولوب.
ناتوانین فیطری ایستعدادی نین اوزه چیخماسی و چیچکلنمه سی نین باشقا بیر سببی، شوبهه سیز، شوشانین تکرارئدیلمز یارادیجی آبی-هاواسی و موحیطی ده اولموشدور.
بئی لر ممدوو “خورشیدبانو ناتوان” کیتابیندا یازیر: “حتی خاطره لرده ناتوانین “خان لیق شوکور” آدی ایله تانینان خیدمتچی سینه موسیقی تعلیمی وئرمکله اونو مشهور خواننده ائتمه سین دن ده دانیشیلیر” (سه. ۶۰). اؤزو ده مؤلف قئید ائدیر کی، بو حاقدا ماتئریال نظامی آدینا آذربایجان ادبیاتی موضعی نین فوندوندا ساخلانیلیر (اینو. ۴۸۱، سه. ۷). حال-حاضردا بو ماتئریالین فضولی آدینا رئسپوبلیکا ا لیازمالار اینستیتوتونا وئریلدیگی باره ده گومان لار وار، لاکین همین ماتئریال لار هله لیک تاپیلیب تدقیقاتا جلب ائدیلممیش دیر.
ناتوانین پوئزیاسی آذربایجان خواننده لرینی ده روح لاندیریر. بؤیوک صنعتکاریمیز سید شوشینسکی نین ناتوان حاقیندا خاطره سینده قئید اولونور کی، او شاعره نین غزل لرینی “سئگاه” اوستونده اوخویارمیش (نظامی آدینا آذربایجان ادبیاتی موضعینین فوندو، اینو. ۸۷۴). و اوندان بری، دئمک اولار کی، بو گونه کیمی تانینمیش آذربایجان خواننده لری شاعر هنین غزل لرینی اوخویوب، ایلهام آلیرلار.
ناتوان پوئزیاسی پروفئسسیونال آذربایجان بستکارلارین اثرلرینده ده اؤز عکسینی تاپیر. بونون پارلاق مثالی تانینمیش بستکار خالق آرتیستی، پروفئسسور واسیف آدیگؤزلووون ناتوانین سؤزلرینه یازیلمیش مشهور “قرنفیل” ماهنی- رومانسی اولا بیلر. اونو دا دئیک کی، سون واخت لاردا بستکار “خان قیزی ناتوان” اوپئراسینی آرتیق یازیب بیتیرمیش دیر.
۲۰ -جی عصر آذربایجان ادبی موحیطی بیر سیرا قودرت لی صنعتکارلار، او جمله دن شاعره قادین لار یئتیشدیرمیشدیر: خورشید بانو ناتوان، فاطما خانیم کمینه، عاشیق پری و سایرین.
خورشید بانو ناتوان زمانه سی نین گؤرکم لی شخصیتلرین دن اولموش، تکجه آذربایجاندا دئییل، بوتون زاقافقازیادا خئییرخواه لیغی و مسنت لیغی ایله تانینمیش دیر. او، کاسیب لارا ال توتموش، شوشایا سو کمری چکدیرمیش دیر.
خورشودبانو ناتوان قاراباغین سونونجو حاکمی مهدی قولو خان جاوانشیرین قیزی، ایبراهیم خلیل خانین نوهسیدیر. او، آنا طرف دن گنجه حاکمی جاواد خانین نسلین دن دیر. آناسی بدیرجاهان بییم ایسه ضیا خانین نوهسی اوغورلو بیین قیزی دیر.
ناتوانین یارادیجی لیق فعالیتی تکجه شعرله بیتمیر. او رسام لیقلا دا مشغول اولوردو، همچینین، اونون نفیس ال ایشلری، موختلیف ژانردا تیکمه لر باجاریغی دا اولموش دور.
یارادیجی لیقلا برابر خان قیزی نین اجتماعی و ایدارئتمه فعالیتینی قئید ائتمک اولار (تصادفی دئییل کی، قوهوملار آراسیندا خورشید بانویا “دوررو یئکتا”، یعنی، تک اینجی-خان لیقین یئگانه واری سی دئیرمیشلر).
ناتوانین خئییرخواه لیغی و خئیریچی لیگی ده گؤزه چارپیر. بئی لر ممدوو “خورشید بانو ناتوان” اثرینده گؤستریر کی، شوشانین بیر قروپ شاعرلری بدیعی مجلیسی تشکیل ائدیلمه سی نین ضروریتینی درک ائدیردی لر. لاکین، مجلیس دوزلتمک اوچون شرایط و ایمکان یوخ ایدی. ضیالی لار یالنیز خان قیزی نین کمکینه اومید ائدیردی لر. خان قیزی بو شاعرلرین تکلیفینی ممنونیتله قبول ائتمیش و نتیجه ده قیسا بیر مدتده شوشادا “مجلیسی-اونس” (یعنی، دوستلوق، اولفت مجلیسی) یاراندی. بو مجلیسه رهبرلیگی و اونون بوتون خرج لرینی خان قیزی اؤز اوزرینه گؤتورموش دور. تصادفی دئییل کی، بئیلر ممدوو اؤز اثرلرین بیرینده ناتوانی “مجلیسی-اونس”اون اوریی آدلان دیریردی. شوشادا میر محسن نواب قاراباغی نین رهبرلیگی ایله “مجلیسی- فراموشان” آدلی داها بیر پوئتیک مجلیس ده فعالیت گؤستریردی.
محض بو زامان خورشید بانو (شاعره اؤز ننه سی نین آدینی داشیییردی، او دا گنج هلی جاواد-خان زیاد اوغلو قاجارین دوغما باجی سی ایدی) “ناتوان”، یعنی، “کیمسه سیز”، “کؤمک سیز” تخلوصونو اؤزونه گوتورموش دور.
“مجلیسی-اونس”ده تانینمیش قاراباغ شاعرلری ایله یاناشی مشهور خواننده و سازانده لر ده ایشتیراک ائتمیشلر بونلاردان حاجی حوسو، مئشهدی ایسی، موللا ولی، موللا عباس قولو، مئشهدی داداش، عبدل غنی و صادیق جانین (صادیق اسد اوغلونون) آدلارینی چکه بیلریک. مشهور تارزن قوربان پیریموو یازیردی: “خورشید بانو نینیی شعر، ائله جه ده موسیقینی چوخ سئویردی. خواننده لردن حاجی حوسو و مئشهدی ایسی اونون مجلیسینده اوخویاردی لار. بو خواننده اوخویارکن ناتوانین غزل لری ندن تئز- تئز ایستیفاده ائدردی لر. سون واختلارا قدر جابار اونون غزللرینی اؤز رئپئرتواریندا ساخ لاردی” (ناتوان حاقیندا خاطرهلر. نظامی آدینا آذربایجان ادبیاتی موضعی نین فوندو، اینو. ۸۷۴). فضولی آدینا رئسپوبلیکا ا لیازمالار اینستیوتوتون فوندوندا ساخلانیلان میر-حسن آغامیرووون “ناتوان حاقیندا خاطره لرده” (اینو. ۱۷۸۸) قئید اولونور کی، ناتوانین هر بیر مجلیسینده موسیقیچیلر ایشتیراک ائدیردی لر، ناتوانین بعضی مجلیس لری ایسه صرف موسیقی مجلیسی حساب اولونوردو و بورادا ناتوانین غزللری ده اوخونوردو.
[
گنج شاعره شوشادا “مجلیسی اونس” ادبی مجلیسینی تشکیل ائتمیش دیر. ۱۹۷۳-جو ایلده شوشایا سو کمرینی چکدیرمیش دیر: بو سو کمری ایندی ده “خان قیزی بولاغی” آدی ایله مشهوردور. ناتوان آراز چایین دان میل دوزونه ده سو کمری چکمه یه تشببوس ائتمیشدیر.
او، یارادیجیلیغا ۵۰-جی ایللردن انه نه وی شرق مؤوضوسو و شعرلرله باشلامیش دیر. غزللرینده محبت، طبیعت گؤزل لیک لری (“گولون”، “قرنفیل” و سایر) ترننوم اولونموش دور. ۱۶ یاش لی اوغلونون اؤلومون دن سونرا ناتوان بدبین روح لو شعرلر یازمیش دیر.
(“آغلارام”، “اولایدی”، “گئتدی”، “سنسیز”، “اؤلورم” و سایرین) اثرلری درین صمیمیتی، اینجه لیریزمی ایله سئچیلیر. یوکسک صنعتکارلیق نومون هسی اولان شعرلرینده تکریر، قوشما، ردیف، مجاز و سایر بدیعی واسطه لر مهارتله ایشلنمیش دیر. م.ن .نوواب، س.ع.شیروانی و باشقالاری اونا شعر حصر ائتمیشلر.
ناتوان هم ده ایستعدادلی رسام اولموشدور. اونون بدیعی تیکمه لری “گول دفتری” (۱۸۸۶) آدلی آلبومون داکی رسم لر بونا ثبوت دور.
شخصی موناسیبت لرین، دؤورانین حاق سیزلیغی، ظالم لارین سیتمی شاعری واخت سیز قوجالتمیش، اونو حیات ایشیغینا حسرت قویموش دور. آغلاماق دان گؤزلری نین نورو گئتمیش، بدنی طاقت دن دوشموش دور.
ممد راحیمین «ناتوان پوئماسی»، İ.افندیئوین «ناتوان» پیئسی شاعره یه حصر اولونموشدور.
خورشید بانو ناتوان ۱۸۹۷-جی ایل، ۱ اوکتیابردا وفات ائتمیشدیر و آغدامین “عیمارت” قبیریستانلیغیندا دفن اولونموش دور. آدینا کوچه، کلوب، کیتاب خانا و مکتب واردیر. خان قیزی نین ال یازمالاری، شخصی گئییم و اشیالاری نادیر ائکسپونات کیمی آرخیو و موزه لریمیزده ساخلانیلیر.
باکیدا هیکلی، شوشادا بوستو، آغدامدا قبیروستو عابده سی قویولموش دور.
آذربایجانین بیرلیگی و ایستیقلالیتی اوغروندا چارپیشان ستّار خان، شیخ محمد خیابانی و پیشورینین عزیز خاطرهسینه
ایپک یایلیغییلا او، آستا-آستا
سیلیب عینکینی گؤزونه تاخدی.
اییلیب یاواشجا ماسانین اۆسته
بیر مؤهوره باخدی، بیر قولا باخدی.
کاغیذا هوسله او دا قول آتدی،
دوداغی آلتیندان گۆلومسهیهرک.
بیر قلم عصرلیک هیجران یاراتدی،
بیر خالقی یارییا بؤلدو قؽلینج تک.
اؤز سیوری اوجویلا بو للک قلم
دلدی سینهسینی آذربایجانین.
باشینی قالدیردی،
آنجاق دمبدم
کسدیلر سسینی آذربایجانین.
او گۆلدو کاغیذا قول چکن زامان،
قؽیدی اۆرکلرین هیجران سسینه.
او گۆلدو حاق اۆچون دایم چارپیشان
بیر خالقین تاریخی فاجعهسینه.
ایلشیب کناردا توپساققال آغا،
هردن مۆترجیمه سواللار وئریر.
چئوریلیر گاه سولا، باخیر گاه ساغا،
باشینی یئللدیب تسبیح چئویریر.
قویولان سرتلره رازیییق دئیه،
طرفلر قول چکدی معاهدهیه...
طرفلر کیم ایدی؟ هر ایکیسی یاد!
یادلارمی ائدجک بو خالقا ایمداد؟!
قوی قالخسین آیاغا روحو تومریسین،
بابکین قؽلینجی پارلاسین یئنه.
اونلار بو شرطلره سؤزونو دئسین،
زنجیری کیم ووردو شیر بیلیینه؟
هانی بو ائللرین مرد اوغوللاری؟
آچین برهلری، آچین یوللاری.
بس هانی بو عصرین اؤز کوروغلوسو-
قؽلینج کوروغلوسو، سؤز کوروغلوسو؟
بابالارین شنی، شرفی، البت،
بیزه امانتدیر، بؤیوک امانت...
یوخمو قانیمیزدا خالقین غیرتی؟
بئله ساخلایارلار بس امانتی؟
قوی ایلدیریم چاخسین، تیترهسین جهان!
اۆرکلر غضبدن
جوشسون، پارتلاسین.
دایم حاق یولوندا قؽلینج قالدیران
ایگید بابالارین گورو چاتلاسین.
قوی ایسین باشینی وۆقارلی داغلار،
ماتهمی باشلاندی بؤیوک بیر ائلین.
مرسییه سؤیلهسین آخار بولاقلار،
آغیلار چاغیرسین بو گۆن قؽز، گلین!..
طرفلر ساکیتدیر، غضبلی دئییل،
محو اولان قوی اولسون، اونلارا نه وار.
ایمضالار آتیلیر بیر-بیر، ائله بیل،
سئوگی مکتوبونا قول چکیر اونلار.
آتیب ایمضاسینی هر کس واراغا،
ایلشیر ساکیتجه کئچیب یئرینه.
عینکلی جنابلا، تسبیحلی آغا،
قالخیب ال ده وئریر بیری-بیرینه.
اونلارین بیرلشن بو اللریله
آیریلیر ایکییه بیر ائل، بیر وطن.
آخیدیب گؤزوندن یاش گیله-گیله،
بو دهشتلی حالا نه دئییر وطن؟
بیر دئین اولمادی، دورون آغالار!
آخی، بو اؤلکنین اؤز صاحبی وار.
سیز نه یازیرسینیز بایاقدان بری،-
بس هانی بو یوردون اؤز صاحبلری؟
بس هانی حقیقت، بس هانی قانون؟
قوجادیر بو یوردون تاریخی، یاشی.
بس هانی کؤکسونه سرحد قویدوغون،
بیر واهید اؤلکنین ایکی قارداشی؟
گؤرک بو هیجرانا، بو مۆسیبته،
اونلارین سؤزو نه، غرضی ندیر؟
بو خالق ازل گۆندن دۆشوب ذلته،
اؤز دوگما یوردوندا یوخسا کؤلهدیر؟
نئجه آییردینیز دؽرناغی اتدن-
اۆریی بدندن، جانی جسددن؟
آخی، کیم بو حاقی وئرمیشدیر سیزه،
سیزی کیم چاغیرمیش وطنیمیزه؟
نئچه واخت سنگرده هئی اولاشدیلار،
گۆلوستان کندینده سؤودالاشدیلار.
بیر اؤلکه ایکییه
آیریلسین دئیه!..
گؤی ده گورولدامیش دئییرلر او گۆن،
چؤللری، دۆزلری بولودلار سارمیش.
او گؤی گورولتوسو اولو بابکین روهویموش،
هؤنکوروب فریاد قوپارمیش.
گۆلوستان کندینین گۆل-چیچکلری
بیر گۆنون ایچینده سولدو-سارالدی.
"گۆلوستان" باغلاندی، او گۆندن بری،
بو کندین آلنیندا بیر لکه قالدی.
باغری کؤز-کؤز اولدو "یانیق کرمین"
تئللر اینیلدهدی، یاندی، نه یاندی.
آشیغین سازیندا داها بیر هزین،
داها بیر یانیقلی پرده یاراندی.
همین گۆن اؤلکنی آپاردی سئل، سو،
توتولدو چؤهرهسی گۆنون، آیین دا.
قوجا نباتینین عشقی، آرزوسو،
او گۆن باتمادیمی آرپا چاییندا؟
آغلاییب داغلاردان اسن کۆلکلر،
بو مشوم خبری عالمه یایدی.
سانکی دیله گلدی گۆللر، چیچکلر:
"بو ایسه قول قویان قوللار سؽنایدی".
آرازین سولاری غضبلی، داشقین،
سیرین نغمهلری آهدیر، هارایدیر.
وطن قوشا بنزر، قانادلارینین
بیری بو تایدیرسا، بیری او تایدیر.
قوش ایکی قانادلا اوچار، یۆکسهلر،
من نئجه یۆکسلیم تک قانادیملا؟
اۆرکلر بو درددن تۆغیانا گلر،
آخار گؤزوموزدن یاش داملا-داملا.
جنابلار، بیر آنلیق دۆشوندونوزمو؟
وئردیینیز حؤکمون آغیرلیغینی؟
بو حؤکمون دهشتی اللیمی، یۆزمو؟
بیز نئجه گؤتورک بو گؤز داغینی؟..
باشی کسیلنده بو مغرور ائلین
قلبین آغریسینی حسّ ائتدینیزمی -
قوجا فۆزولینین، ایگید بابکین
اعتراض سسینی ائشیتدینیزمی؟
جنابلار، بیر دامجی مۆرککبله سیز
دۆسونون، نلره قول چکمیشسینیز؟
بیر دامجی مۆرککب، بیر وطنداشی
قانینا بولاییب ایکییه بؤلدو.
بیر دامجی مۆرککب اولوب گؤز یاشی
ایللرله گؤزلردن آخدی، تؤکولدو.
مین لکه ووردولار شرفیمیزه
وئردیک، صاحبیمیز یئنه "وئر" - دئدی.
لاپ یاخسی ائلهییب دوغرودان، بیزه
بیری "باران" - دئدی، بیری "خر" - دئدی.
بیزی هم یئدیلر، هم ده میندیلر،
اما دالیمیزجا گیلئیلندیلر.
حکمو گؤر نه قدر بؤیوکموش آنین
مؤهور ده باسدیلار واراغا تکرار.
یوخ، واراغین دئییل، آذربایجانین
کؤکسونه داغ بویدا داغ باسدی اونلار.
ایمضالی، مؤهورلو ائی جانسیز واراق،
نه قدر بؤیوکموس قوتین، گۆجون.
عصرلر بویونجا ووروشدوق، آنجاق
سارسیدا بیلمدیک حؤکمونو بیر گۆن.
ائی کاغیذ پارچاسی، اول هئچ ایکن،
یازیلیب، قوللانیب یوخدان وار اولدون.
بؤیوک بیر ملّتین باشینی کسن،
قولونو باغلایان هؤکمدار اولدون.
بیر ائلی ایکییه پارالادین سن
اؤزون کاغیذ ایکن پارالانمادین.
کؤکسونه یازیلان قلب آتشیندن،
نیه آلیچمادین، نیه یانمادین؟
آراز سرحد اولدو، اسدی کۆلکلر،
سولار یاتاغیندا قالخدی، کؤپوردو.
اۆستو داما-داما تاختا دیرکلر،
چایین کناریندا صف چکیب دوردو.
سولار، سیزدن تمیز نه وار دۆنیادا؟
لکهدن خالیدیر آخی قلبینیز.
باغرینیز آلیشیب نیه یانمادی
بو چیرکین عمله قول قویاندا سیز؟
ائی آراز، سپیرسن گؤز یاشی سن ده،
کئچدیکجه اۆستوندن چؤلون، چمنین.
سنی آرزولارا سدد ائیلینده،
نیه قورومادی سولارین سنین؟
دایانیب آرازین بو تاییندا من
"جان قارداش" دئییرم، او دا "جان" دئییر.
ائی زامان، سورغوما جاواب وئر، ندن
سسیم یئتن یئره، الیم یئتمییر؟..
قاریشیب گؤزومده، قاریشیب عالم
درد-دردی دوغراییر، غم-غمدن کئچیر.
آرازین اۆستوندن کئچه بیلمیرم،
آراز دردیم اولوب سینمدن کئچیر.
تاختا دیرکلری تورپاغا دئییل،
قویدولار فضولی دیوانی اۆسته.
یارییا بؤلوندو یۆز، یۆز اللی ایل
گرایلی، بایاتی، موغام، شیکسته.
دمیر چپرلری عشقیم، دیلییم،
تاریخیم، عنعنهم اۆسته قویدولار.
یارییا بؤلوندو جانیم، اۆرییم،
یارییا بؤلوندو آرازدا سولار.
تاختا دیرکلری قویدولار آخ، آخ!
قلبیمین، روحومون، دیلیمین اۆسته.
بیز گۆلدوک، آغلادیق، یئنه ده آنجاق
بیر سازین، بیر تئلین، بیر سیمین اۆسته.
اۆرکدن اۆریه کؤرپو؟ بیر دایان!
دردیمیز دینیرسه، بیر سازین اۆسته
شهریار یارالی میصراعلاریندان
کؤرپو سالمادیمی آرازین اۆسته؟!
بو تایدان او تایا آخیشدی سئل تک
گؤزه گؤرونمین کؤنول تئللری.
بو سئلین اؤنونو نه چای، نه دیرک
کسه بیلممیشدیر یۆز ایلدن بری.
آغالار بیلمهدی بیردیر بو تورپاق
تبریز ده، باکی دا آذربایجاندیر.
بیر ائلین روحونو، دیلینی آنجاق
کاغیذلار اۆستونده بؤلمک آساندیر.
بؤل، کاغیذ اۆستونده، بؤل، گئجه-گۆندوز،
تورپاغین اۆستونه دیرکلر ده دۆز،
گۆجونو، ازمینی تؤک ده میدانا،
قوسوندان، سلاحدان سدد چک هر یانا.
تورپاغی ایکییه بؤلرسن، آنجاق
چتیندیر بدنی جاندان آییرماق!
آییرماق کیمسهیه گلمهسین آسان
بیر خالقین بیر اولان دردی-سرینی.
او تایدان بو تایا مصطفی پایان
اوخویور واهیدین قزللرینی.
دولاندی زمانه، دؤندو قرینه،
شاعرلر اود تؤکدو یئنه دیلیندن.
وورغونون او حسرت نغمهلرینه
شهریار سس وئردی تبریز ائلیندن:
"حیدر بابا، گؤیلر قارا دوماندی،
گۆنلریمیز بیر-بیریندن یاماندی.
بیر-بیریندن آیریلمایین، آماندیر،
یاخشیلیغی الیمیزدن آلدیلار،
یاخشی بیزی یامان گۆنه سالدیلار.
بیر اوچایدیم بو چؽرپینان یئلینن،
قوووشایدیم داغدان آشان سئلینن،
آغلاشایدیم اوزاق دۆشن ائلینن.
بیر گؤریدیم آیریلیغی کیم سالدی،
اؤلکهمیزده کیم قؽریلدی، کیم قالدی".
۱۹۵۹
گئدیرسیز مکه یه تکمیل اولا ایمان حاجیلار؟
وئره آللاه سیزه مین حوری و قیلمان حاجیلار؟
فیکر ائدیرسیز کی قیامت ده ده وار خر تو خری
آغ آراق چین اولاجاق هر کسه نین تاج سری
آلاجاق دور و بریز حوری و قیلمان و پری ؟
وئره جکلر سیزه ده روضه رضوان حاجیلار؟
گئدیرسیز مکه یه بو ملتی آلداتماق اوچون
اوزاداز ساققالیزی جینسی باهاساتماق اوچون
یاکی شیطان کیشی لر شیطانا داش آتماق اوچون
شیطانی وورمایئن آی کوهنه مسلمان حاجیلار
هئچ اولوب بیر گئجه سیز باش چکه سیز قونشولارا
گؤره سیز قونشونون آروادی عجب گئیدی قارا
اَری بیچاره آجیندان اؤزونو چکدی دارا
سیز دوغوردان حاجی سیز یا کی یالاندان حاجیلار؟
گر پولون چوخدو کیشی وئرگینن آجلاری دویور
گؤرموسن دولت الان مین دیلینن خالقی سویور
بیزی بیچاره ائدیب سیزلری آواره قویور
بو نه یاتماقدی یاتیبسیز سیزی قرآن حاجیلار؟
گاه گئدیرسیز وئریسیز کربلادا صداما پول
ائله بیل چرله مک حالدا سالیسیز ائششگه چول
من اؤلوم کیمدی قویان جنگی ده آروادلاری دوُل
یا گؤرن بیز دئییریک صداما بهتان حاجی لار؟
قاراگونلر گرک هر یئرده وار ایرانه گله؟
نییه قویموللا بو ایران سر و سامانه گله؟
هئچ گؤروبسوز سیز عربلر ده خراسانه گله؟
او شه کرب و بلادیر بو خراسان حاجیلار
خراسان شاهیله یوخ فرقی امام حسنین
یوخ امام ائیله امام دیر بو منیم دیر او سنین؟
قولو سینسین گؤروم آللاه بئله قانون کسه نین
سیزه دیوان ائله سین شاه شهیدان حاجی لار
بیزه آللاه دئییب آج قوی پولونو وئر عربه
ییغ آپار وار یوخووی وئرگینن اول بی ادبه
ایلده بیر یولدا عزیزیم یولووی سال حلبه
گورآجیندان نه چکیر اوردا نریمان حاجی لار
صفرآباددا الان ملت آجیندان قیریلیر
قیرمیزی باشماق اوچون دیل سیز اوشاقلار ویریلیر
ولی چوخلاری یئییب ملتین حاققین جیریلیر
چوخو تاپمیر گییه تا اگنینه تومان حاجیلار
هله قوی کئیف ائله سین مکه ده استانداریمیز
یاخشی ماهردی شعار وئرمه یه فرمانداریمیز
یاری میز خواب جهالتده دیر قالدی یاریمیز
یاریمیزدا اوره یی غمدن اولوب قان حاجی لار
زنگان آباد اولا ویران اولا استاندارا نه
خالق اولر جررو جهنم کیشی فرماندارا نه
چوخ گناه بیزده دی بو بی گناه انسانلارا نه
بولارا نه کی اولوب ات نئچه تومان حاجیلار
کیشی بونلار گلیب استانه کی تا کئیف ائله سین
باهادی تاکسی چؤرک قارداش ، حسن پور نئله سین
گلیب هر کس قورا بو شهرده بیر پول تله سین
خالقی آلداتماغادیر بیر بئله احسان حاجیلار
صبح اولور حضرت استاندار اولور کوهه روان
یئیه صبحانه، سونا ائیلیه تفریح کنان
ساهات اون بیرده گلیر دفترینه مرد جوان
یئتیشیر وقت اذان باغلانیر هر یان حاجیلار
ایشه واخ قالمیری دای کی سیزه قربان حاجیلار
کس سسین شاعر بدبخت قوتار سؤزلریوی
یوخوسوزلوق چیخادار صبحه کیمین گؤزلریوی
گئده! زنگانلی یاتیب سن دؤیوسن دیزلریوی؟
دردی فرهنگ دی اولماز بونا درمان حاجیلار
سیزه دیوان ائله سین شاه شهیدان حاجیلار
بیر آز ایستر آییلا میلّتی-ایران، الله!
دستی یورغانی چکر باشینا موللان، الله!
یاتدی نادان، قویوب سجدهیه باشینی آخوند
دئدی: ائی جیسمیمه جان، دردیمه درمان، الله!
یارادیبسان منه، یارب، نه حمل حئیوانلار-
مینمهسی، سۆرمهسی، یۆک چاتماسی آسان، الله.
عقل وئررم،-دئیه وعد ائتدی بو بیعقله خودا،
بیلمیرم نولدو سورا، اولدو پئشیمان الله؟
دئییسن: ائتمه نظر عاریضی-خوبانه طرف،
نیه بس خلق اولونوب بیر بئله جانان، الله؟!
یارادیبسان علفی تا ائده خوراک حئیوان،
خلق ائدیبسن گۆلو هم ایلییه اینسان، الله.
گۆلشنی-حۆسنی ائدیب خاری-شریعت غارت،
گؤر نه پیس حاله قالیب سیبی-زنخدان، الله!
شئیخنا، تازه الیفبا ایله چوخ ائیلهمه جنگ،
دۆشمنی-دین اودو، باخ، اوردا، نه سۆبحان الله!
گؤر نئجه حمله ائدیر ایغ-بؽغی بیچارهیه بو،
جنگ ائدیر شست ایله گویا، بو کوماندان، الله!
کاش سن ده، اۆشویهیدین، بئله مخلوق کیمی،
تا بیلهیدین نه چکیر قؽش گۆنو عۆریان، الله!
دئمیرم بو لۆته بیر دست لیباس ائیله عطا،
ایکی آرشین شیله وئر، ائیلیه تومان، الله!
وئرمیسن بیر آجا اوتوز ایکی دیش-میثلی-صدف:
اولماسا دن، نیه لازیمدی دییرمان، الله؟!
گؤرسنیر دایرهیی-عیصمتی بو عاجیزهنین،
گۆلمهییم من نئجه، ائی خالیقی-منّان، الله!
فرجی-حوّایه باخیب، گۆلدو تامام حوریلر،
چۆن سویوندوردو اونو خازینی-ریضوان، الله.
باغی-ریضواندان اؤتوردون ائشییه تومانچاق،
کاش آدم یئمهیهیدی ایکی بوغدان، الله!
نه گۆناه صاحیبیدی بو ایکی یاشیندا اوشاق،
قارنی آج، پالتاری یوخ، آی سنه قوربان، الله!
بؤرکو یوخ، باشماغی یوخ، پئیکری عۆریان، بیکس
دولانیر کوچه و بازاری پریشان، الله!
سنی رازیق بیلیب اکدی بونو بیچاره کیشی،
بیلمهدی آخیر آجیندان وئرهجک جان، الله!
ائی وئرن بیر صلواته ایکی مین قصری-طیلا،
ائوین آباد اولا، ائی صاحیبی-احسان، الله!
او عیمارتلری سات، تؤک فۆقرانین جیبینه،
وئر او پولدان منه ده بیر-ایکی تومان، الله.
ایکی بوغدان یئییب آدم نئچه مین ایل اوّل،
هله ده ائیلیری رۆسوای اونو قرآن الله.
ایستهییردی بیری مسجیدده خودادن یورغان،
گؤردوم آغلار، دئیر: "ائی قادری-منّان، الله!"
دئدیم: آخماق کیشی، گۆنده سنه بیر دانه لاواش
وئره بیلمیر، نئجه وئرسین هله یورغان، الله؟
یا گرک قویمایاسان آدووو رحمان و رحیم،
یا گرک ائیلهیهسن عدل ایله دیوان الله!
بالی خلق ائیلهمیسن یوخسولو چاتداتماق اۆچون،
دۆزدو بو سؤز، دئمیرم من سنه بؤهتان، الله!
اللی یاشیندا رحیم بال یئمهییب بیرجه کره،
ایلده یۆز یول یئیر امّا حاجی رحمان، الله!
معجزون باری-سیتم قامتینی ائتدی کمان،
اؤلدوم آخیر، یئره گلسین گؤروم آرخان، الله!


c: text/html

text:
ارمنی سلاحلی بؤلمهلری جبههنین موختلیف ایستیقامتلرینده ایریچاپلی پولئمیوتلاردان دا ایستیفاده ائتمکله سوتکا عرضینده آتشکس رپژیمینی عمومیلیکده ۶ دفعه پوزوب.
آخار. آذ مدافعه ناظیرلیینه ایستینادن خبر وئریر کی، ائرمنیستان رئسپوبلیکاسی ایجئوان رایونو اراضیسیندهکی آدسیز یوکسکلیکلرده یئرلشهن مؤقعلردن قازاخ رایونو اراضیسیندهکی آدسیز یوکسکلیکلرده، بئرد رایونونون چیناری کندینده یئرلشهن مؤقعلردن توووز رایونونون آغبولاق کندینده و کراسنوسئلسک رایونو اراضیسیندهکی آدسیز یوکسکلیکلرده یئرلشهن مؤقعلردن گدبی رایونونون قاراوهلیلر کندینده یئرلشن مؤقعلریمیز آتشه توتولوب.
ایشغال آلتیندا اولان آغدام رایونونون ساریجالی کندی یاخینلیغیندا، همچینین جبراییل رایونو اراضیسیندهکی آدسیز یوکسکلیکلرده یئرلشن مؤقعلردن ده سلاحلی قوهلریمیزین مؤقعلری آتشه توتولوب.

robotstxt: allowed

filter: keep


text:
آذربایجان یازیچیلار بیرلیینین «ناتوان» کلوبوندا «حسین جاوید ادبی مجلیسی»نین و آیب-نین جنوبی آذربایجان شعبهسینین بیرگه تشکیلاتچیلیغی ایله شهریارین ۱۱۰ ایللیک یوبیلئیینین یئکون تدبیری کئچیریلیب.
آخار. آز خبر وئریر کی، تدبیری گیریش سؤزو ایله مجلیسین صدری، شاعر کمال اددین قدیم آچیب. او، اولجه بو گونلرده دونیاسینی دییشن تانینمیش شاعر ایلیاس تاپدیغی، خالق آرتیستی آغاخان عبدوللایئوی، خالق آرتیستی موختار مانیئوی، آذربایجان رئسپوبلیکاسینین امکدار رسسامی اسماعیل مممدووو یاد ائدیب.
کمال قدیم شهریارین ۱۱۰ ایللیک یوبیلئیی ایله باغلی اؤلکهده کئچیریلن اوغورلو تدبیرلر بارهده قیسا معلومات وئریب.
آیب-نین جنوبی آذربایجان شعبهسینین مودیری، یازیچی-شاعر سایمان آروز دا شهریارین زنگین یارادیجیلیغیندان، اونون آذربایجان ادبیاتینا وئردیی تؤحفهلردن سؤز آچیب.
داها سونرا دیگر تدبیر ایشتیراکچیلاری دا شاعر حاقیندا فیکیرلر سسلندیریب، اونون یارادیجیلیغیندان دانیشیب. ایشتیراکچیلار تدبیرین سونوندا خاطره شکیللری چکدیریب.


text:
تورکییهنین حاکم عدالت و اینکیشاف پارتییاسی (آکپ) پارلامنتده موذاکیره اولونان کونستیتوسییا دییشیکلیینین قبول ائدیمسیندن سونرا رفرندومون مارتین سونو و یا آپرلین اولینده کئچیریلمهسینی نظرده توتوب.
آخار. آذ خبر وئریر کی، بو بارهده تورکییهنین «میللیت» قزئتی معلومات یاییب.
بیلدیریلیب کی، پارلامنت طرفیندن قبول ائدیلدیکدن سونرا دییشیکلیک تصدیق اولونماق اوچون پرزیدنت اردوغانا تقدیم اولوناجاق. محض اردوغانین تصدیقیندن سونرا رفرندومون کئچیریلجیی دقیق تاریخ معلوم اولاجاق.
قزئت رفرندومون مارتین ۲۶-سی و یا آپرئلین ۱۶-دا کئچیریلمهسینین نظرده توتولدوغونو قید ائدیب.


text:
مشهور آذربایجان موغننیسی، آذربایجانین خالق آرتیستی یالچین رضازاده ۱۹۴۶-جی ایلین ۳۱ دکابریندا لنکران رایونوندا آنادان اولوب. اینجه صنعت اونیوئرسیتتینین آکتیورلوق فاکولتهسینی بیتیردیکدن سونرا اوزئییر حاجی بیوو آدینا آذربایجان دؤولت کونسئرواتورییاسینا داخیل اولوب و ۱۹۷۳-جو ایلده همین تحصیل اوجاغینی بیتیریب. بونونلا یاناشی ۲ دفعه کاراته اوزره چئمپیون اولوب. گؤزل قلبه صاحب مهربان، گولر اوز، شن و ظرافاتجیل اولماقلا سئچیلن بیر اینساندیر. یالچین رضازادنی آذربایجان تاماشاچیسینا تانیدان اونون ۶۰-جی ایللرینین سونوندا موسیقیسی جهانگیر جهانگیرووا عایید "دورنالار" ماهنیسی اولوب. "دده قورقود"، "گون کئچدی"، "قاینانا"،"بایقوش قاییداندا"، "بالاداداشین ایلک محبتی" کیمی فیلملرین موسیقیلرینه یالچین رضازاده اؤز ایفاسی ایله اؤلمزلیک بخش ائدیب.
آخار. آز بؤیوک صنعتکارین ایفاسیندا "باکی، صاباحین خییر" ماهنیسینی تقدیم ائدیر:


text:
آوروپا لیگینده فینال هیجانی
نفوذونا گؤره قاره نین ایکینجی درجهلی کلوب موسابیقهسینین فینال گؤروشو فرانسانین لیون شهرینده باش توتاجاق.
بو گون فوتبول عذره آوروپا لیگینین فینال موسابیقهسی کئچیریلهجک.
نفوذونا گؤره قاره نین ایکینجی درجهلی کلوب موسابیقهسینین فینال گؤروشو فرانسانین لیون شهرینده باش توتاجاق.
بورادا فرانسانین "المپیک" (مارسی) کلوبو ایله ایسپانیا تمثیلچیسی "آتلتیکو" (مادرید) اوز-اوزه گلهجک.
قئید ائدک کی، مادرید تمثیلچیسی ایکی دفعه آورولیگین قالیبی اولوب (2010 و 2012-جی ایللرده). مارسی کلوبو ایسه ایکی دفعه بو موسابیقه لرین فینالینا یوکسلسه ده، مغلوب اولوب (1999 و 2004-جو ایللرده).
آوروپا لیگی
فینال
16 می
21:45 المپیک (مارسی، فرانسا) – "آتلتیکو" (ایسپانیا)


text:
چاووش اۇغلی کویت ده
تۆرکیأنینگ داشاری ایشلر وزیری کویت ده ساپاردا بۇلیار
تۆرکیأنینگ داشاری ایشلر وزیری مولود چاووش اۇغلی، "داعش بیلن گؤرهش حالقارا شأریکدشلیکلیگینگ داشاری ایشلر وزیرلری ماصلاحاتی" و "عیراغینگ تأزه دن دیکهدیلمهگی اۆچین حالقارا کنفرانسا" قاتناشماق اۆچین کویت ده ساپاردا بۇلیار.
چاووش اۇغلی کویت ینگ باش وزیری نینگ بیرینجی اۇرونباساری و داشاری ایشلر وزیری صباح الهالد الحمد الصباح و عیراقلی ایشدشی ابراهیم الجعفری بیلن دوشوشدی.
چاووش اۇغلونینگ جعفری بیلن دوشوشیغیندا اؤزآرا و بؤلگه آرا مسئله لر بیلن بیله لیکده عیراغینگ تأزه دن دیکه دیلمه گی بیلن باغلانشیقلی مسئله لر حاقیندا پیکیر آلیشیلدی.
چاووش اۇغلی جعفریه تۆرکیأنینگ عیراغا گۆیچلی قۇلداو بریأندیگینی آیتدی.
چاووش اۇغلونینگ کویت لی ایشدشی الصباح بیلن دوشوشیغیندا ایکی یوردونگ یۇقاری درجه رسمی دوشوشیقلاری بیلن یۇقارلان قاتناشیقلارینگ موندان دا یۇقارا آلیپ باریلماغینا اۆنس چکیلدی و بؤلگه آرا مسئله لر حاقیندا گنگه شیلدی.


text:
ساواش هلیکوپتری دوشدو
هلیکوپترین دوشمهسی سونوجو ۸ی عسگر ۱۰ نفر حیاتینی ایتیردی
کلمبیانین سگوبیا شهری اطرافیندا بیر ساواش هلیکوپترینین دوشمهسی سونوجو ۸ی عسگر ۱۰ نفر حیاتینی ایتیردی.
آنتیوکیا یؤنتیم بؤلگهسینه باغلی سگوبیا شهری اطرافیندا باش وئرهن سانحهنین آردیندان کلمبیا پرزیدنتی خوان مانوئل سانتوس دا سوسیال پایلاشیم حسابیندان آچیقلاما وئردی.
سانتوس، قضا سببیله بؤیوک اوزونتو دویدوغونو ایفاده ائدرکن، اؤلن اکیب و ایکی یولچونون عائلهلرینه باشساغلیغی وئردی.
کلمبیا ساوونما باخانی لویس کارلوس ویلگاس ایسه سوسیال پایلاشیم حسابیندان بیلگی وئرهرک، گوونلیک گوجلرینین هلیکوپتر داغینتیلارینی تاپدیغینی بیلدیردی.
ویلگاس، قضانین سببینی اورتایا چیخارماق اوچون آراشدیرمالارین باشلادیغینی بیلدیردی.
اؤلکه مطبوعاتینداکی خبرلرده هلیکوپتر امآی۱۷ تیپی اولدوغو معلوماتی یئر آلدی.


text:
آخار. آذ گؤرکملی روس یازیچیسی آنتون چئخووون "حیله" حکایهسینی تقدیم ائدیر:
قدیمده اینگیلترهده اؤلوم جزاسینا محکوم اولونان جینایتکارلارین اؤزلرینی تجروبه مقصدی ایله آناتوملارا و فیزیولوقلارا ساتماق حقوقو واردی. بو یوللا الده ائدیلن پولو بعضیلری ایچکییه خرجلییر، بعضیلری ایسه عائلهسینه وئررمیش. قورخونج بیر جینایته گؤره اؤلومه محکوم ائدیلن جینایتکارلاردان بیری، بیر حکیمه خبر گؤندریر، اوزون و بئزدیریجی بازارلیقدان سونرا اؤزونو ایکی پئنییه ساتماغی باجاریر. اما حکیمدن پولو آلار-آلماز قهقهه چکیب گولمهیه باشلاییر.
– نیه گولورسونوز؟ – حکیم تعجبله سوروشور.
جینایتکار گولرک دیللنیر:
– سیز منی آسیلاجاق بیر محبوس اولاراق آلمیسینیز. اما من سیزی آلداتمیشام! منی یاندیراراق اعدام ائدجکلر. ها، ها، ها!


text:
تورکلرین ۵۱،۳%-i رئفئرئندوم کئچیریلجیی تقدیرده اؤلکهنین پرئزیدئنت اصولونا کئچمهسینه «یوخ» جاوابی وئرجیینی آچیقلاییب.
آخار. آز خبر وئریر کی، بو نتیجه «سونار» شیرکتینین تورکییهده آپاردیغی سورغودان سونرا اورتایا چیخیب. ۵۰۰۰ نفرین آراسیندا کئچیریلهن سورغودا اهالینین ۴۸،۷%-i اؤلکهدهکی پارلامئنتار سیستئمین دییشیلمهسینین ترفداری اولدوغونو سؤیلهییب.
قئید ائدک کی، تورکییهده حاکم عدالت و اینکیشاف پارتییاسی اؤلکهدهکی پارلامئنت ایدارئتمه سیستئمینی دییشمک ایستییر. سیستئمین دییشیلمهسینین اساس ترفداری پرئزیدئنت رجب تایییب اردوغاندیر. مهپ آکپ-نین بو تشببوسونو دستکلییر.
پرئزیدئنت ایدارئتمه اصولونا کئچمیین اساس الئیهداری جهپ و هدپ-دیر.


text:
یاییلان خبرلر اساسیندا آذربایجانین گؤرکملی و اوستاد عاشیقلاریندان اولان ۸۰ یاشلی عاشیق رسول قوربانی بئیین اینفاکتی نتیجهسینده تبریزین امام رضا خستهخاناسیندا وفات ائتمیشدیر.[i] ایران اذربایجانی عاشیقلاری ایچینده “دده” عنوانیلا حؤرمتلهنن عاشیق رسول قوربانی ۱۳۱۴ینجی ایل قاراداغ ماحالینین عباسآباد کندیده دونیایا گؤز آچمیش و عاشیق صنعتینی ۱۳۳۰ینجی ایلدن عاشیق خیرالله، عاشیق حیدر، عاشیق کریم حضرتی و عاشیق عزیز شهنازی مکتبینده اؤیرنمیشدیر.
سون واختلار عاشیق رسول قوربانینین یاریم عصیر عاشیق صنعتینه ائتدیگی خیدمتلرینی دهیرلندیرمک اوچون شرقی آذربایجانین ارشاد ادارهسی طرفیندن اونا یوبلئیی مراسیمی کئچیریلمیشدیر و ۱۳۹۳ینجی ایل اونون حیات و یارادیجیلیغینی عکسی ائتدیرن «دده رسول» آدلی سندلی بیر فیلم چکیلمیشدیر. اوستاد عاشیقیمیزین اثرلرینی احتوا ائدهن «سینهمده سسلهنن سازیم وار منیم» آدلی شعر مجموعهسیده ایشیق اوزو گؤرموشدور.
ایشیق– آذربایجان ادبیات و اینجه صنعت سایتی امکداشلاری آدیندان اوستاد عاشیقیمیز عاشیق رسول قوربانینین اغیر ایتگیسی موناسیبتیله مرحومون مؤحترم عائله و سئونلرینه و ائلهجهده آذربایجان عاشیق صنعتی جمعیتینه باشینیز ساغ اولسون دئییریک و اوستادین اونودولماز خاطیرهسینی عزیزلهییریک.
۰۷/ ۰۷/۱۳۹۴


text:
کاراچای-بالکار نارت ناغیللارینین قادین قهرهمانی "ساتانای بیچه"
آدیلهان عادیلاوغلو
کؤچورن: وحید نریمان
قافقاز جوغرافییاسیندا یاشایان خالقلارین اورتاق مدنیت محصوللاریندان بیری اولان نارت داستانلاری، قاراچای-بالکار تورکلرینین خالق ادبیاتیندا دا اؤنملی یئری وار. قاراچای-بالکار تورکلری دیشیندا؛ چرکز، آبخاز-آبازا، اوسئتین، چئچئن-اینقوش و کوموک تورکلرینین فولکلوروندا دا ایشتیراک ائدن نارت داستانلاری بیر چوخ ایستیقامتدن بیر-بیرلرینه بنزهمکله بیرلیکده بو ناغیللارین هر بیرینین اؤزونه خاص بعضی میللی خصوصیتلری ساخلادیغی و آرالاریندا بعضی فرقلیلیکلرین اولدوغو گؤستهریر.
قاراچای-بالکار تورکجهسینده و قافقاز دیللرینده ایشلدیلن "نارت" سؤزونون معنا اولاراق تورکجهدکی تام قارشیلیغی "آلپ" سؤزودور. یعنی "نارت" سؤزو؛ "ایگید، جسور، مرد، قهرهمان" و بنزری بیر چوخ سؤزون معناسینی بونیهسینده ییغان بیر سؤزدور.
ساتانای'این آتاسی گونش، آناسی ده آیدیر. ساتانای دوغولدوقدان قیسا بیر مدت سونرا دئنیز تانریسی اونو آلیب قاچیرار و بیر آدایا گؤتورور. ساتانای ایللرجه بو آدادا قاپالی قالار. دئنیز تانریسی اویناماسی اوچون ساتانای'آ دنیزدن چیخاردیغی یاقوت، آلماز، مرجان کیمی قیمتلی داشلار وئریر. ساتانای بونلارین ایچینده اَن چوخ مرجان داشلارینی سئور. بونا گؤره ده دئنیز تانریسی اونا "ساتانای" آدینی وئریر. ساتانای آرادان اوزون ایللر کئچدیکدن سونرا بیر یولونو تاپیب آدادان قاچماغی باجاریر. گونلرله مئشهلرده، داغلاردا گزدیکدن سونرا نارتلارین اؤلکهسینه گلیر و بورادا نارتلارین لیدئری اؤروزمک'له ائوله نیر. قاراچای-بالکار نارت ناغیللارینین قادین قهرهمانی اولان ساتانای گؤزللیین و مودریکلیین سیموولودور. ساتانای بعضی طبیعت اوستو گوجلره مالیکدیر. ساتانای'این سئهر ائتمه گوجو و اولاجاقلاری اولدن سئزمه قابیلیتی واردیر. نارتلاری پرده آرخاسیندان ایداره ائدن ساتانای'دیر. ساتانای'آ مصلحتلشمهدن نارتلار هئچ بیر ایشه باشلامارلار. ساتانای، نارت قادینلارینا یوندان پالتار تیکمهسی، چؤرک پیشیرمهسینی، بوزا ائتمهسینی، سوددن پئندیر و قاتیق ائتمهسینی اؤیرتمیش دیر.
ساتانای سؤزونون ائتیمولوگییاسی حاقیندا بعضی گؤروشلر ایرلی سورولموشدور. بونلاردان بیر نئچهسی بئلهدیر؛ چرکز آراشدیرماچیلارا گؤره "سهتهنای" و یا "ساتانهی" سؤزو آدیگه (چرکز) دیلیندهکی "سه" (بیچاق، قیلینج) سؤزو ایله "تین" (وئرمک) حرکتینین بیرلشمهسیندن دوزلمیشدیر و بو سؤز "بیچاق ~ قیلینج وئرهن" معناسینی وئرمکدهدیر. م. هابیچ'ه گؤره "ساتانای" سؤزو سوگدجا منشألی "شاد" (یوکسک روتبهلی عسگر) و تورکجه "آنای" (آنا) سؤزلرینین بیرلشمهسیندن دوزلمیشدیر. او. بایراموک ایسه "ساتانای" سؤزونون "ساتا" (مرجان) و "آنای" (آنا) سؤزلرینین بیرلشمهسیندن میدانا گلدیینی ایرهلی سورموش دور. بونلاردان باشقا "ساتانای" سؤزونون "سات" (مقدس) + "آنای" (آنا) و یاخود "ساتان" (چوخ گؤزل) + "آی" (آی) سؤزلرینین بیرلشمهسیندن میدانا گلدیینی ایرهلی سورهنلر ده اولموشدور.
Resim : http://bit.ly/1KEJiMc


text:
آپار منی! صدیار وظیفه(ائل اوغلو) آی اللری قوینوندا طالعینه یالواران منیم یوز ایللیک دوستوم! نه آغیر کئچیر ایللر؛ هله ده کی دئییرلر: کلید دوه بوینوندا.! قالخ الینی وئر منه، قوپار منی بو یئردن! او قدر اوتوردوق کی، بو تورپاغین، بو ائلین گونشی ده، آیی دا- گئرییه دؤنمز اولدو گئدیب، یاتدیغی یئردن. باخار کورا دؤنموشوک یوللاری گؤزلهمکدن بیز آیلاری، ایللری، کیملری ...Read More »
آپارمنی! / صدیار وظیفه «ائلاوغلو»
آپارمنی! صدیار وظیفه «ائلاوغلو» آی اللری قوینوندا، طالعینه یالواران منیم یوز ایللیک دوستوم!! نه آغیر کئچیر ایللر. هله ده کی دئییرلر: کلید دوه بوینوندا.! قالخ الینی وئر منه، قوپار منی بو یئردن. اوقدر اوتوردوق کی، بو تورپاغین، بو ائلین گونشی ده، آیی دا گئرییه دؤنمز اولدو، گئدیب، یاتدیغی یئردن. باخار کورا دؤنموشوک یوللاری گؤزلهمکدن بیز، آیلاری ایللری – کیملری گؤزلهمکدن. ...Read More »
اوخوجو مکتوبو(اوستاد علی میثمی تبریزی حقینده)/ ائل اوغلو (صدیار وظیفه)
اوخوجو مکتوبو(اوستاد علی میثمیتبریزی حقینده) ائل اوغلو (صدیار وظیفه) سلام. اونودولماز دوستوم اوستاد «علی میثمیتبریزی»نین وفاتینی قاراداغدا سایتینیزدان اؤیرندیم. او حقیقتا تایسیز اینسانلاردان بیری ایدی. تپهدن دیرناغادک شاعیر ایدی. آیدین دوشونجهلی و جوشغون اورکلی بیر شاعیر ایدی. اوستادین آغیر ایتگیسینی بوتون آذربایجان سئورلره، اونون محترم عائله عضولرینه تسلیت دئییرم. ایستردیم ۹۳ ایل اؤنجه تبریزین دومانلی گونلرینین بیرینده قدیم گؤی مسجید ...Read More »
ایکی شعر / صدیار وظیفه(ائل اوغلو)
ایکی شعر صدیار وظیفه(ائل اوغلو) دوز یانا قایالاردا قیریلمازدی سسیمیز قایا یالین، بولود چیلغین، دومانسیس. قورخورامکی جوانلاشا عشقیمیز داغ ارییه، دره دولا، دوز یانا. اؤتن ایللر قاییتسایدی اوستومه کولکلهنیب شیغیاردیم اوستونه کیم دئیرکی، اوزون آلیش توستونه یاناندادا، یالاویندا کؤز یانا. آرخالانما اوزو سندن دؤنهنه آلولانما توستولهنیب سؤنهنه بیرجه آددیم یول اولسایدی دوننه هر آددیمدا، یول چکردیم یوز یانا. سنی گؤز ...Read More »
او گئجه / صدیار وظیفه(ائل اوغلو)
او گئجه صدیار وظیفه(ائل اوغلو) یئنه خاطرهلر آپاریر منی ایستکلر آرزیلار گوللهنن یئره. بیرگون دوداغیمدا شیرین گولوشلر بیرگون گؤزیاشلاریم سئللهنن یئره. گزیرم! عؤمرومون گئجهلرینی هیجان ایچنیده، گومان ایچینده. گزیرم عؤمرون کوچهلرینی یئنه چن ایچینده، دومان ایچینده. لحظهوار، وئرمهرم عصیرلره من گئجهوار، وئرمهرم عؤمورلرهمن. آپاریر آردیلا او گئجه منی او گئجه سود یولو آغ آپپاقایدی اوگئجه سودیولو، سود یوخوسو تک یورغون ...Read More »
قورخو / صدیار وظیفه(ائل اوغلو)
قورخو صدیار وظیفه(ائل اوغلو) مئشهنین ایچینده پیچیلداییردی او دا، اؤز قلبینین ایستکلریله. یارپاغین سسینه دؤزه بیلمهین قیشقیریق سالیردی دیلکلریله. من نییه قوشولدوم، نییه قوشولدوم بو قانلی دؤیوشه، موباریزهیه؟! آلیب جایناغیمدا گزدیرم گرهک اوزگهنین یوکونو آخی من نییه؟! خیانت؛ خیانت گئچدی باشیندان قارانلیق ماغارا تیکیلدی گؤزو. گودوکچو قویموشدو اونو بیر باشچیل گودوکچو، قوردا دا دؤنرمیش دوزو. بیر باخدی ماغارا، بیرده مئشهیه ...Read More »
دوستوم / صدیار وظیفه (ائلاوغلو)
دوستوم صدیار وظیفه (ائلاوغلو) هلهده کؤنلومون درینلیگینده، بیرسئوگی قانیمی ایسیدیر دوستوم! شیرین تبسوملر، شیرین گولوشلر، قلبیمین سیمینی ترپهدیر دوستوم! سنیائله یئرده گیزلهمیشم کی، اؤزومدن باشقاسی تاپانمایاجاق. نهدوستون طعنهسی اوشودهر سنی نهدیدهر کؤنلونو اوردا بیرپیچاق. منه آغیر گلیر، اؤلومدن آغیر ـ سنسیز عؤمور سورمک سنسیز یاشاماق. دونیانی گؤزومدن آتماق دئمکدیر سنی اورهییمدن چیخاردیب آتماق. سنهده دئمهرمهایانداسان بیل یئرینی اوزگهیه دئیهرسن ...Read More »
قایا دوستلاریم / ائل اوغلو
قایا دوستلاریم ائل اوغلو (علیرضا میانالی اوچون) دونن قافلانتی دان اؤتوب گلیردیم، بیر قایا سالینا گؤزوم ساتاشدی. اؤزو بیر داغ ایدی گؤزومده منیم، او قایا نه قدهر منه تانیشدی؟ یوز دوستا اوخشاتدیم اونو بیر آندا، ائله بیل یوز دوستوم داغدان انیردی. سانکی دوستلاریمین چکدیگی نفس چوپور قایالاردا کؤلگلهنیردی. معنالی بیر گولوش دوداقلاریندا، گؤزلری یوللارا تیکیلن قایا. یئنه گؤزلرینده صاباحا ...Read More »
جرّاحلار / ائل اوغلو
جرّاحلار ائل اوغلو آی سئویملی جرّاحلار! اومیدسیز خستهلرین ایستگی سالخیمـ سالخیم سئوگی دوْلو الینیزدن آسلانار. منه یاردیم گؤسترین، سیز منیم ایدراکیمی احساسیملا جالایین منه بیر کسر وئرین اووخارلانمیش، ایتیلمیش اووخارلانمیش ایناملا ایتیلمیش اضطرابلا منده بیر حکیم اولوم محکمهسیز، حؤکومسوز. حؤکمومو دؤوران وئرهر ویجدانمحکمهسینده اوچولماز محکمهمده دهگیشمز فلسفهمده ساغلام یاشار اینسانلار بوتون یئر کورهسینده نه اوچولار محکمهم نه پوزولار نییتیم منه ...Read More »
صولحون سسی / ائل اوغلو
صولحون سسی ائل اوغلو ای دمیر پیلتهلر آلوولانمایین قانادسیز آرزولار، داها یانمایین سیز ای ارادهلر هئچ اوسانمایین سئوگی محبتی، سئوگی نغمهسی صولحون گور سسیدیر صولحون گور سسی. آنالار ـ آنالار سیز مهلشمهیین اوزاقدان اوزاغا، یئلکهلشمهیین آجیقلار، آجیقلار مرمیلشمهیین آنا طبیعتین، آنا لایلاسی صولحون گور سسیدیر صولحون گور سسی. بنؤوشهـ بنؤوشه دیکسینمه قیزیم اورکوشمه ای منیم خولیالار قوزوم بوگون دوشانلارین، صاباحسا، ...Read More »


text:
اویان نیوز: ایسوئچ آذربایجان فدراسیونونون، استکهلمدا دوزنلندیگی پانئلده، ایراندا یاشایان ۳۰ میلیوندان چوخ آذربایجان تورکونون سورونلاری اله آلیندی
“۳۰ میلیون آذربایجان تورکو ایراندا باسقی آلتیندا”
ایسوئچین باشکندی استکهلمدا دوزنلنن گونئی آذربایجان پانئلینه بو سؤزلر دامغاسینی ووردو. ایسوئچ آذربایجان فدراسیونونون، استکهلمدا دوزنلندیگی پانئلده، ایراندا یاشایان ۳۰ میلیوندان چوخ آذربایجان تورکونون سورونلاری اله آلیندی. پانئلده، تهران یؤنتیمینین، گونئی آذربایجان سیاستینه دقت چئکیلدی.
سمیناری ایسوئچ آذربایجان فدراسیونو باشقانی ستار سئویگین آچدی. پانئله دانیشماچی اولاراق تورکیهدن قاتیلان استراتژیست عاریف کسکین، ایراندا یاشایان گونئی آذربایجان تورکلرینین آسیمیله ائدیلمک ایستهندیگینی سؤیلهدی.
عاریف کسکین:
“آذربایجان بؤلونموش بیر جغرافیادیر. قوزئی باکی مرکزلی آذربایجان دؤولتیدیر. اما ان بؤیوک آذربایجان ایران ایچریسیندهدیر. ۳۰ میلیونا یاخین آذربایجان تورکو بورادا یاشاییر. بونلار ایللردن بری اؤزگورلوکلرینه قوووشماق ایستهییرلر. تامامیله ایران طرفیندن آسیمیله اولماقدادیرلار. تورک اوخوللاری قاپالیدیر” دئدی. اؤزو ده گونئی آذربایجان تورکو اولان کسکین، اولوسلارآراسی توپلومو ایرانداکی آذربایجان تورکلرینه یؤنهلیک آیرییمچیلیغا سون وئریلمهسی اوچون حرکته گئچمهیه چاغیردی.
ت.ر.ت. تورکی


text:
اوکراینا پارلامنتینین میات وکیلی، میللی قهرمان نادئژدا ساوچنکو پرزیدنت پیوتر پوروشنکونو خالق دوشمنی آدلاندیریب.
آخار. آز خبر وئریر کی، میلت وکیلی«نووویا ورمیا» قزتینه مصاحیبهسینده پوروشنکونون بوتون اوکراینا وطنداشلارینی حیاتینی آلت-اوست ائتدیینی دئییب.
«منیم دوشمنیم هر اینسانین حیاتینی داها دا پیسلشدیرهن، یعنی خالقیمین دوشمنی اولان شخصدیر. بلی، پوروشنکونون خالق دوشمنی اولدوغونو دوشونورهم»، - ساوچنکو بیلدیریب.
قید ائدک کی، اوکراینانین میللی قهرهمانی ایلک دفعه دئییل کی، پوروشئنکونو تنقید ائدیر.
او، بیر چوخ آچیقلامالاریندا پوروشنکونون ضعیف لیدر اولدوغونو بیلدیریب.


text:
ایزمیر: 77 قاچاق بوسغون توسساغ ادیلدی
موغلا نینگ بدروم اترابیندان یونانا قاچماق ایسله یأن 12 اوُوغان بوسغون دا قالان هتللرینده توسساغ ادیلدی
ایزمیر ولایاتی نینگ چشمه اترابیندان بی قانون یوللاردان یونان ینگ آدالارینا قاچماغا سینانشیان 77 داشاری یورتلی بوُسغون توسساغ ادیلدی.
چشمه آیلاغیندا گزن دنگیزیاقا حووپسوزلیق توپاری، قاراعبدالله بورنوندا بیر لاستیک قاییق گؤردی.
قاییغی دوروزان توپار، یونان ینگ آدالارینا قاچیپ باریان 77 داشاری یورتلی بوسغونی توسساغ اتدی.
بوسغونلار چشمه ده گؤچ ادیلشیک اداراسینا ایبریلدی.
موغلا نینگ بدروم اترابیندان یونانا قاچماق ایسله یأن 12 اوُوغان بوسغون دا قالان هتللرینده توسساغ ادیلدی.
آدام قاچاقچیلیغی واقاسی بیلن باغلانشیقلی 4 آدام توسساغ ادیلدی. توسساغلیلارینگ 2-سی داشاری یورتلی.


text:
ایز هر زامان ایمگهسینی یارادان بیر وارلیقدیر. ها دوشونجه ده قالا، ها دوشونجهدن یولا چیخا، ها دوشونجهدن آتیلیب یئریمهیه باشلایا، ها یئریمکدن سونرا بیر دورومون، نسنهنین، آلتیندا قالا. سونوجو گؤزه آلان بیر دوشونجه، باشلانقیجدا دور- آخساسا بئله، یولا دوشموش بیر وارلیق ساییلیر منده.
ایمگه، سادهجه ایمگه دئییل. بیر دوشونجهنین نئچه دؤنه آجی چکدییی آنلاردان سادهجه بیریدیر. دوشونجهدن دوغان بو تابلو، تابو دان تابوتلارا قدر دییشمه گونلوغوندن، گئچمیشه بورونوب، گلهجکلرده پارچالانا بیلر. پارچالانماق دا هدف تیکه پارچا اولماق دئییل. تیکهلرین هر هانسی بیرینده یئنیدن سانجییا بورونموش بیر دوشونجهنین عاجیزلییه مئیدان اوخویان بیر وارلیقدیر.
مئیدان دئدیییمده، هئیکللشمیش بیر تاریخدن توتون تا دووارلاریندا سلوقان لاختالانمیش چاغین ایزلریندن ایمگهلره بویلو اولان بیر دوشونجهدن سؤز آچیرام.
بیر شئیلر تیکه پارچالاناجاق.
بیرده ایمگه وار بو جوملهنی سئویرم
سئودیییم بیر جوملهنین،کاراکتئرین، دورومون، دوشونجهنین قاباغینا نوقطه قویمارام
دوشونجه سایقینین سارسیلماز قورالیدیر.
شئعیر شئیطنتدیر. آنی بیر جننت. آنی بیر لذت ده باشلانیب سونسوز بیر داددا گولومسهمکدیر دئمک ایستردیم، آما نه یازیق کی منیم تعریف ائلهمکدن آجیغیم گلیر. تعریف اولان بیر تمل سورونلار یاشایا بیلر.
من ایستهدیییم زامان هر بیر قالیبه حؤکم وئره بیلهرم . چونکو قالیب مندن باشلاییر. مندن باشلایان بیرینه بویون ایمک آوانقاردا قارد توتماقدیر. آوانقاردلارا قارد توتماق قالیبلرین ایشیدیر. من دوشونجهیهم. اولدوغوم بیر شئیی تعریف ائلهمک منلیکدیر. آچیقلاماق ایسه آیدینلیقدیر. من هر ندن، هر کیمدن اؤنجه یازدیقلاریمین لذتینی اؤزوم دادمالییام. شعیریمین دادی داماغیمدا قالمالی. من موخاطب اوچون لذتیمین قاباغینا سینیر چکه بیلمهرم. موخاطب داد آلسا نه موتلو اونا. آلماسادا بونون سوروملوسو من دئییلم. من اؤز لذتیمین سوروملوسویام. اگر یازدیقلاریم منی سرخوش ائلهییرسه زامان ایچینده موخاطب ده لذت آلابیلر. آلماسادا،نه موتلو موخاطبه. دورومدا مندن کئچیر، آخیمدا. من اؤزومده اولان بیر آنی تعریف ائلهمکله اؤزومو آلداتا بیلمهرم. من مجهول بیر زامان اوچون یاشامایی سئومیرم. مجهول بیر زامانا اؤزونو ساخلایان اینسان تکرارلاردا قالمایا محکومدور.
اصلینده ایمگه دوشونجهنین دورولماسی اوچون،ایلغیملار ایله آنلاشا بیلر. بیر دوشونجهنین نئچه یؤنلو ایمگهسل بیر وارلیق اولدوغونو گؤرمک ده اولار، حیس ائتمک ده. دوشونجه حاکیم یئرینه مغلوب اولانین ذهنینده داها چوخ آجی ایمگهلرله اؤزونو قاندیرا بیلر. بیز بیر دوشونجهنین پیس یادا یاخشی اولماغینا باخمایاراق، او دوشونجهنین دوروموندان کئچن ایمگهلرله باخیشیمیزا یؤن وئره بیلمه آوانتاژینا مالیک بیر دوروم ساییلا بیلهریک. دوروم دئدیییمده هر هانسی بیر آن اولا بیلر. ایمگهلر بیزلره یئنی کیملیکلر قازاندیرا بیلن بیر وارلیق ساییلاراق دوشونجهدن دوشوب بیزلری یئنی بیر آلان ایله تانیش ائدندن سونرا – آنلاشیلان یادا آنلاشیلمایان – بیر سارسینتی ایله دور آخسادا بیلر. بو دور آخساما اوستوموزده اولان باخیشلارین بیزلردن اومودونو کسمه ایمگهسینی ده جانلاندیرا بیلر، اومودونو کسمه ایمگهسینی ده. هر حالدا بیز دوشونجه اولدوغوموز اوچون و یئنی ایمگهلری مغلوب بیر توپلوما حاکیم ائتدیییمیز اوچون آجی بیر تاخما آدایله اوز به اوز گلدیییمیزی دوشونهرک بو ایلغیملاری آچیب آشماق فیکریندن دالی چکیلسک بئله آجی بیر ایمگه دوشونولهجک بیزلری.
ایمگهده تمل بیر تابو اولمادیغی اوچون من ایمگهلرین وار اولوشونداکی آنلاری لذت آلماق اوچون باشقا بیر دوشونورون دوشونجهسینه احتییاجیم یوخدور.
سیلگیلرین سیله بیلمه یئتهنهیینی دوشونجهنین ذهنیندهکی ایمگهلردن آلسانیز اگر، سیلگی سادهجه سیلگی کیملییینی داشیماق ایله ، داشینیب گئتمک زوروندا قالاجاق.
باشلاماق باش آلیب گئتمک دئییل. گئتمهیین باشینا باشقا بیر سورون یوکلمکدیر.
بیز سیندیرماق فعلینه باغلی بیر آخیم آخیتمالیییق. دوشونجهنین ایمگهسینده هانسی جانلانیرسا جانلانسین
دوشونجهدن دوغوب حیاتا یئریکلهین ایمگهلره بیرده تئکنیک ایچیرتسک بام باشقا بیر لذت دولار روحوموزا. تئکنیک دوشونجهنین اوست یاپیسیندا دایانیب آلت یاپیسینی گؤزلهییب درین یاپیسیندا ایمگهنی قوجاقلاییب آیری بیر حیات ایله قارشیلاشدیرار بیزلری. آیری بیر حیاتا گؤز آچان اوخوجو، قیرخینی یئنی آشمیش بیر اوشاق کیمی اؤنجه باخیشلاری ایله ایمگهلره شاشقینلیق باغیشلایار؛ سونرا ایمگهنی دادماق ااوچون ایستر ایستهمز اونو آغزیندا دادماق ایستهیهجک. بو صافلیق من یازارا بوتون لذتینی دادمیش بیر حیاتین قایتارماسینی یئنی گؤستهرهجک. تئکنیک ایمگهنین فیطرتینده اولدوغو اوچون سادهجه منی گؤزلهدییینی اعتیراف ائدهجکجهسینه آلچاق گؤیول بیر وارلیقدیر. تئکنیک دئدیییمیزده دوشونجه تاریخینه یئنیدن بیر باخیش آتمامیز گرکیر. دوشونجه تاریخی دئدیییمده ماغارالاردا یاشایان ایلک اینسانین ایمگهسینی ذهنیمیزین قویوسوندان چیخاریب گون قاماشدیران گؤزلرینده جانلاندیرمایا گلن دوشونجهنی یئنیدن دوشونمهمیز گرکیر. ایلک اینسان دوشونجهدن عیبارتدیر .ناقص اولسا بئله و قورخو بورادان باشلایار.
دوشوندویوم ایمگهلره تئکنیک باغیشلاماق منیم ایشیمدیر
آلت دان آلماق آلمانین وار اولوشونا شوبهه آرتیریر.
تئکنیک اینسانین دوشونجهسینده ایمگهلهنن هر بیر نسنهیه، دوروما، آخیما، یئنیدن اولما یئتهنهیینی باغیشلایار
ایلک اینسان
ماغارا
دوشونجه
قورخو
ایمگه
یولا دوشمک
یورولماق
دور- آخساماق
اورهتمک
ایلک اینسان آرابالارلا یول گئدیردی ایندی ایسه
تئکنیک دئدیییمده،دوشونجه ایمگهنین یؤنلرینی دییشدیردیکدن سونرا بیر دوروم دا قالماماسیدیر. دوروم دویغوسوز قالدیغیندا گئت گئده هئچ بیر شی ایفاده ائتمهیهجک و بو ایفاده هر کسین ذهنینده دورقونلوغا ندن اولاجاقجاسینا تکرار اولموش بیر دوروم ساییلاجاق. اؤرنک اوچون: “سنی سئویرم”
بو دورقونلوقدا قالمیش بیر دورومدو سادهجه. تکرارلانمیش اولدوغو اوچون ده، هئچ بیر شی ایفاده ائتمیر منه آرتیق. بیزلری بو دورقونلوق دوروموندان سادهجه دوشونجهنین ایمگهلره یئنی یؤن باغیشلاییب،تئکنیک ده قابیق دییشمهسی قورتارا بیلر. قورتارا بیلر دئییرم چونکو مطلق بیر دوروم اولمامالی .اولدو ایسه دورقونلوق دوروموندا تکرارلاناجاییق.
باشقا بیر اؤرنک داها:
Seviyorum seni
ekmeği tuza banıp yer gibi
ناظیم حیکمتین شعیرینده کی بو دیزه، دوشونجهنی دورقونلوغدان اویادیب، یئنی بیر ایمگهنی قوجاقلایاراق، دورومو آخارلیغا یؤنلندیریر.
– دوروم شئعیرده دورقونلوق یاشاییرسا سوروملوسو منم.
دوروما آخارلیق باغیشلاماق دوشونجهنین دونوق ایمگهلرله یئنیدن ایلگیلنمهسی ایله آیدینلاشار.
منه دوشونجهنین ایمگهلره باغیشلادیغی تئکنیک دن سونرا، قارالاماق دوشر.
قارالاماق،چاغین ناخوشلوقلارینین قاباغیندا آشیلاناجاق آخار دوروملاردان ساییلا بیلر
من “بیر” چوخونلوغام
قارالاماق دئدیییمده، هر ندن اؤنجه بوتون چاغلارین قالیجی اولان آدلارینا بیر باخیش آتدیم. هر کیمی ایستهییرسهنیزسه دوشونون. دوشونجهسینی قورخوسوزجاسینا آختاریب ایمگهلردن گئچیرمک اوچون تئکنیک ده قالماییب دا قارالاماغا یول آچیب و ایزلرینی حیاتین یؤن وئرمکده اولدوغو بیزلرین باخیشلاریندا سوردورمکدهدیرلر. قارالاماق بیر دوشونورون ایستر ایستهمز دوشونجهسینین درین یاپیسیندا وار
زاهیدین بیر بارماغین کسسن دؤنر حق دن کئچر
گؤر بو مسکین عاشیقی سراپا سویورلار آغلاماز
بورادا اولان دوشونجه ایمگه ایله تئکنیکین بیر آرایا گلمهسی اوچون قارالاماغین نه قدر درین بیر ایز قویماسینی بوتون آجیلارا باخمایاراق گؤرمک اولار.
زاهید اوصاف جهننم قیلیر ای اهل ورع
وار اونون مجلیسینه گؤر کی جهننم نه ایمیش
یا بو بیتده کی قارالاماق تکجه شاعیرین یوخ، بوتون چاغلارین آوانقارد دوشونجهسینی حئیرتده ساخلامیش بؤیوک بیر ایزدیر.
قارالاماق دئدیییمده، سادهجه بیر ایمگه دوشونولسون دییه یانلیشدیر.
دوشونجهنین ایمگهیه یئنی بیر روح باغیشلادیغینی، تئکنیکلرده دوشونولموش قارالاماق، جانلی ساخلایا بیلر.
ایندی ایسه،”قارالاما” مانیفئستینی بو بندلرله ادبیاتیمیزین دورقون تینینه سونولور.
“قارالاما”
-یئنی بیر آلان دیر.آلانی وارسا گلسین
-اسکیسی یانیق لارا ایندیدن گلهجهیی سونور
-یئرلری بللی اولمایان اینسانلارا بیر دعوتدیر
-هر ندن اؤنجه لذتی اؤزونه سونور
-قورخونون تملینی سارسیتماق اوچون یارانان بیر شئیطنتدیر
-آیدین لارین -وار ایسه-بیلینج آلتیندا یاشایان وارلیغینا بیر ساواشدیر
-سونوجو گؤزه آلمیر.سونوج دور.دور آخساسا بئله
-عیبه جر بیر یاراتیقدیر
-مجهول بیر زامان اوچون یاشاماغی سئومیر
-سیندیرماق فعلینه باغلی بیر آخیمدیر
-یئنی بیر باشلانیشدیر
باشلاماق باش آلیب گئتمک دئییل.گئتمهیین باشینا باشقا بیر سورون یوکلهمکدیر.
امین حاجیلو
پینار شاکر
وهاب حاجی زاده
آتیلا سرخوش


text:
سلطان شیخ صفی الدین اردبیلی، اؤزوندن یادگار قویدوغو توركجه شعرلری ایله، ادبیات تاریخیمیزده بیر مكتب یاراتمیشدیر.
شیخ صفی الدین هیجری 650 – نجی ایلده دارالارشاد اردبیلین یاخینلیغیندا یئرلشن كلخوران كندینده دونیایا گلمیش و هیجری 735- نجی ایلده اردبیلده وفات ائتمیش و اؤز زاویهسینده دفن ائدیلمیشدیر.
شیخ صفی الدین اولو مرشد و عالیم كیمی، عؤمور بویو انسانلاری ارشاد ائتمه ایچون منبر و تقریره اوز گتیرمیشدیر. اونون وفاتیندان سونرا، مریدلر و شاگیردلری توركجه، عربجه و فارسجا اثرلرینی توپلامیش، قارا مجموعه (توركجه)، مثنوی شرحی (توركجه)، صلة الفقیه (عربجه)، فنا (فارسجا)، كلمات و تحقیقات (فارسجا) آدلاری آلتیندا مشهور ائتمیشلر.
بونلارین آراسیندا اونون توركجه شعرلر دیوانی، تأثیر دایرهسینه گؤره اهمیته مالیكدیر. اونون توركجه شعرلری دیلیمیزده اولان ان گؤزل و آخیجی سؤزلر و اصطلاحلار ایله دولودور:
صفیام، صافیام، گنجان نومایام،
اورهك درده جرم، درد بیدوایام.
بو وارلیقدان یول اوغانا آپاردیم،
بو یوخلوقدا ارن تك خاك پایام.
شیخ صفی الدین اردبیلینین اؤلوموندن سونرا اونون مینلرجه مریدلری و هاودارلاری، اونون شیوهسی ایله شعر و نثر یازماغا باشلامیشلار. بونلاردان بیریسی، ایكینجی شاه عباس زامانیندا دارالارشاد اردبیل شهرینین متولّی و وزیری اولان و شعرده «ظفر» تخلص ائدن مرتضی قلی متولی اردبیلی دیر.
مرتضی قلی متولی اردبیلی بیرینجی شاه عباس زامانی، اردبیل شهرینده دونیایا گؤز آچمیشدیر و هیجری 1035 ایلینه تخته جلوس ائدن شاه صفی دؤورونده ائشیك آقاسی باشی مقامینا یئتیشمیشدیر. بیر زاماندا كرمان ولایتی والیسی اولموش و قوروجو باشیلیق روتبهسینهده یئتیشمیشدیر.
او، بوتون صفوی حاكیملری كیمی، همده علم و عرفان اهلی ایدی. اؤزونون دئدیگی كیمی یوز مینلرجه فارسجا بئیت احتوا ائدن دیوان یاراتمیشدیر، فارس دیلینده مرتضی و مرتضیقلی تخلص ائتمیشدیر.
اؤز خطی ایله استنساخ ائتدیگی توركجه دیوانینین مقدمهسیندن آنلاشیلیر كی ایللر بویو اردبیل شهرینده متولی و وزیر سیمتی ایله یاشایاراق شیخ صفی الدین اردبیلینین مخلص بیر مریدی كیمی اوندان تقلید ائدرك توركجه دیوان ترتیب ائتمگه هیمت گؤسترمیشدیر.
دیوانینین مقدمهسینده افتخار ائدیر كی فضولینین كربلادا امام حسین علیه السلامین توربهسینین جواریندا قالدیغی كیمی، اودا ادربیلده شیخ صفی الدینین توربهسی جواریندا قالمیشدیر و مرشدینین حؤرمتینه توركجه دیوان ترتیب ائتمیشدیر. اؤز دیلی ایله دئسك:
«بیر نئچه غزل شكسته بسته نظمه چكیب بو نادره مجموعهده درج اولدو.» (کیتابین مقدمهسیندن)
صفویه طریقتینی ایجاد ائدن شیخ صفی الدین اردبیلی یولونو ایزلهین ظفر دئییر:
ای ظفر! ایستر ایسن دؤولت باقی تاپماق،
شیخ صفی درگهیندن درگه توتما عارض!
مرتضی قلیخان اردبیلی شیخ صفی الدین اوچون ترتیب ائتدیگی توركجه دیوانینی، فضولینین دیوانینا بنزهدیبدیر. آشاغیدا، بو یاخینلاردا چاپ ائدهجهگیمیز دیوانیندان نمونهلر وئریریك:
1 یارب! مدام عنایتین ائت پیشوا بنا،
ذؤوق وصالین ائيلهگیلن آشنا بنا.
کؤنلوم ائوینده سندن اگر غیر وار ایسه،
قهرینله ائيلهگیل سن او فکری بلا بنا.
یوز درد اگر بو دؤورِ فنادا چکهر کؤنول،
بیر ابر رحمتین یئتیرهر مین دوا بنا.
غمدن بو خسته جانیم اولوبدور بلا ائوی،
5 وئرگیل خزانهی کرمیندن شفا بنا.
درگاهینا بو بندهده شایسته یوخ عمل،
عالملریجه لوطفونو گؤردون روا بنا.
یولوندا ثابت ائیله بنیم اعتقادیمی،
شول یولدا مرتضانی ائله پیشوا بنا.
ائتمه ضعیف جانیمی دوزخ شرارهسی،
نور عدالتیله یئتیرگیل صفا بنا.
* * *
خم اولدو قامتیم هیجران الیندن وئر شفا یا رب!
وصال یاردان غیری بنا یوخدور دوا یا رب!
مجازی عئشق ایلن یوخدور ایشیم زاهید کیمی دایم،
حقیقت نشئهسیندن وئر بنا جام بقا یا رب!
آییرما بندهنی محشر گونو ساقییِ کوثردن،
اونون مئهری ایلندیر کؤنلونده ذؤق و صفا یارب!
جهاندا چوخ حکومت ائیلهدیم گؤردوم وفاسی یوخ،
چکیلدیم کُنجه، لوطفون کسمهگیل تا منتها یا رب!
یئتیشدی عؤمر یئتمیش دؤرده، گلدی موسم پیری،
جهاندا گؤرمهدیم هئچ کیمسهدن بوی وفا یا رب!
ظفر وئردین بنا، دوشمنلریمی خوار و زار ائتدین،
بحمدلله کی سندن گؤرمهدیم بیر كز جفا یا رب!
* * *
1 کؤنلوم آچیلیر سرو خورامانینی گؤرکج،
خوشحال اولورام پوستهی خندانینی گؤرکج.
گون، رشک ائدهر گول اوزونو گؤرسه سحرده،
مه، پارهلنیر ناوک موژگانینی گؤرکج.
نقاش اگر چکسه قلم بیر له جمالین،
تیترهر الی اول سیب زنخدانینی گؤرکج.
گر تاب وئره زولف پریشانینی اوزده،
گون تیره اولور چهرهی تابانینی گؤرکج.
5 دوزخ قاپیسی باغلانیبان جنت اولور دهر،
قوینونداکی سیب و گول و ریحانینی گؤرکج.
فتح ایله ظفر یار اولور عاشیق زارا،
اسبابلانیر ناز ایله سامانینی گؤرکج.
* * *
1 یار وصلیندن جدا، پامالِ دؤورانم هنوز،
یانارام عئشق اودونا، بیمار هیجرانم هنوز.
خاطیریمدیر جمع، کیم غیر ایله یوخدور اۆلفتین،
دئمه کیم یاد اولموشام، در فکر جانانم هنوز.
گؤزلریمدن قانلی یاش آخماقدان اولدوم بیبصر،
بویونون چکمده، بیلگیل پیرکنعانم هنوز.
گر گداتک دربهدر دوشدوم وصالیندان جدا،
اؤز یانیمدا فکرین ایلن، شاه [و] سولطانام هنوز.
5 بیر کمینه چاکریندیر بو ظفر، ای گولعذار!
دوشموشم گر نظریندن، بنده فرمانم هنوز.
* * *
1 ای کؤنول! دوشموش باشینا آرزوی خال و خط،
محرمی غفلت اوزوندن مجرم ائیلهر بیر نقط.
بیوفا یارا کؤنول وئردین غمیندن زار اولوب،
ائتمهدی احوالینی سورماغا بیر کز او غلط.
هیجر اودوندان توتوشدو جیسم زارین نئی گیبی.
گؤزلریندن قانلی یاش اولدو روان مانند شط،
مردوم چشمین اوزهر اول نهر آرا بالیق گیبی.
ماق تک رنگی قارالمیش سو اۆزۆنده مثل بط.
5 ای ظفر! دوتگیل قولاق بیر دم فضولی شعرینه،
اوندان اؤزگه هیچ شاعر شعر دئمز بو نمط:
قدرتی یوخدور فقیرین شرح وصفین ائیلیه،
شمّه صنعونده ال تیترهر یازا بیلمز نقط.
* * *
1 جان نقدینی فدا ره جانانا قیلمیشام،
کؤنلوم ائوینی عئشقیله ویرانه قیلمیشام.
مجنوندان آرتی، شهرت عئشقم بو خلق آرا،
فرزانهام کی اؤزومو دیوانه قیلمیشام.
عئشق اودو دوشدو باشیما بیر شمع بزمدن،
اول شمع بزمه، جانیمی پروانه قیلمیشام.
معنیده بوتپرست اولور صورت ایستهین،
بن ترک صورت و بوت و بوتخانه قیلمیشمام.
5 فرهاد وئردی جان، ره عئشق مجازده،
بن خاطری مجاز ایله پئیکانه قیلمیشام.
تا دوشدو باشا نشئهيه جام شراب عئشق،
گؤز ساغرین بو نشئهیه پیمانه قیلمیشام.
اظهار ائتمه حال دلین خلقه، ای ظفر!
چون جومله عرض حالینی سولطانا قیلمیشام.
* * *
بیلدینمی کؤنول، کی یار گلدی،
قیش گئتدی و لالهزار گلدی.
بولبول اوخور ایدی بو سبقده،
کیم فصل گول و بهار گلدی.
قوشلار تولهگه چکدی الدن،
فورصت گؤزهدیب شکار گلدی.
نرگس، گوله موژده وئردی:«ـ کئی یار!
اؤزون بیزه گل کی زار گلدی.»
5 دؤوران بیزه ائتدی یارلیق بس،
آخیردا به شکل مار گلدی.
اگدی قدیمی هلاله دؤندوم،
گؤزوم اؤنونه غوبار گلدی.
گول کیمی چمن آرا گزهردیم،
دؤندو ظفر و نزار گلدی.


text:
آخیر چرشنبه مراسیمیمرندین بیناب کندینده رقیه علیقلیان(لاله) ایلین آخیر چرشنبهسینه بیرگون قالمیش کندین بازارچاسیندا چرچیلر دؤشهمه گتیریب دؤشرلر. کندین اهالیسی دا کیشیلی آروادلی بایرام پالتارلارین گئیینیب، اوشاقلارین دا گئییندیریب، چرشنبه بازارینا آپارارلار؛ یادا مرندین بازارینا آپارارلار،اویونجاقدان پار-پالتاردان، زاددان آلارلار. بیرده چرشنبه بازاریندان آخیر چرشنبه گونو اوچون اؤز ایناملارینا گؤره سوپورگه، اوزرریک، آینا، ساخسی کوزه و یئددی لهوین (چرشنبه یئمیشی) و ...Read More »
سارانین حئکایهسی/ رقیه علی قُلیان(لاله)
سارانین حئکایهسی رقیه علی قُلیان(لاله) قیرخینجی ایللرین بیرینده قیش فصلینده ائله بیر سویوق دوشدوکی کتدیلر چوخ اَل- آماندا قالدیلار. اکینلرین چور آپارماغا گوره آرپا، بوغدا و هئچ نه اَله گلمهدی. ناچارلیقدان عائلهلر اؤز بالالارین آجیندان اؤلمهسین دئیه، گتیریب یاخین آشنالارین طریقی ایله ائولره ایشچی وئرردیلر. بیزیم ده قونشولوغوموزدا فخری خانیم گیله «سارا» آدیندا سکگیز یاشلی بیر قیز اوشاغینی باخشاییشدان گتیریب ...Read More »
باهار / رقیه علیقلیان(لاله)
باهار رقیه علیقلیان(لاله) منیـــم آدیـــم باهـــــاردی اوچ آیلیق عــؤمروم واردی آپـــاررام داغیـــن قاریــن گئتـــیررم بـاغیــن باریـــن یئـــر اوزونـــو بـــزهرم داغــی داشــی گــــزهرم قــــاری، بــوزی یئیـــهرم یــاشــیل دونــو گئـیهرم بـاغــا چیـچک ســـپهرم اتـــک-اتــک سپــهرم لالــه یه آل دون وئریـب یــانــاغـــیندان اؤپـــهرم آغاجــلارا آغ اؤرپــــک گول چیچکدن چکهرم جوشار چشمه گؤزونــدن شیریـن ســولار ایچــهرم یئـر اوزونـــه بیـــر تــزه- چیچـــکلی دون بیچـهرمRead More »
سازیم / رقیه علی قُلیان
سازیم رقیه علی قُلیان یامان توتغوندور اورهگیم «یانیق کرمی» چال سازیم! قانلا قاتیقدیر چؤرهگیم اورهک دردیمیآل سازیم! سن سوسسان ظالیملر گولر تارلام یانار، اود تؤکولر بایقوش اوخور سیرهم گئدر دؤی «میصری»یه جان آل سازیم! اورمانلاردا بایقوش اوخور قاری دوشمن تورلار توخور زامان بیزه اَیری باخیر اورهک غمینی آل سازیم! یاد چالقیسی بیزیم دئییر اَتی تؤکور، قانی یئییر اُپرا، جاز نهلر ...Read More »
بایرام / رقیه علیقُلیان «لاله»
بایرام رقیه علیقُلیان «لاله» گـــؤزلورم بایرام گلـه بیــزیم ائوده دینجــلـه روحــوموز صفـــالانـا مـــحبت دیــلــه گلـه بایرامین باشماقلاریــن سئـوهرم پالتارلاریــن قیسمـت اولا بیر گئییم قالمیشـام آیـاق یالیـن بایــراملیـقـلاری آلام جیبلریمیدولــدورام محبتـــی آرتیــــرام کینــهلری یولدورامRead More »
اکینچیلیک ایشلری و آدلاری / رقیه علیقُلیان (لاله)
اکینچیلیک ایشلری و آدلاری رقیه علیقلیان (لاله) اکینچیلیک ایشلری بیزیم خالقیمیزین اَن اؤنملی و حیاتی ایشلریندندیر. اکینین نه زامان، نئجه اَکیلمگی، اَکین یئرینین نئجه حاضیرلانماغی، نه آدلانماغی، نئجه سوواریلماغی، آلاقلارینین نئجه آرینماغی، نئجه بسلنمگی، ییغیلماغی و دنین یارپاق و سامانیندان نه تهر آیریلماغینین، هم ده بوستان محصوللارینین (صیفیلرینین)،هابئله آفتلرین آرادان آپاریلماسی پروسسینده – محصولون تَزه جوجردیگی زاماندان یئتیشدیگی گونه کیمی- ...Read More »
قیرخ آیاق چشمه / رقیه علیقُلیان “لاله”
قیرخ آیاق چشمه رقیه علیقُلیان “لاله” قایناق شخص: رحمتلیک آنام فاطمه سلطان دستوری زامان گئدیشاتیندا ازل گوندن حایات یاشامیندا قادینلار چتینلیکلره تابلاشیب یاشام سوروبلر. گؤزهللیکلر، اینجهلیکلر گؤرونمهییب، آغیر دردلره تابلاشیب، اینسانلیقدا بؤیوک دَهیر قازانیبلار. اؤرنگ اولاراق اسکی زامانلاردا ائولرده آبیاری یوخودو، محلهلرده آخار چشمهلر واریدی؛ آمما هر کیمین ائو و محلهنین آلچاق طرفینده اولسایدی حیطین اورتاسیندا سککینین آشاغیسیندا اوچ دؤرد ...Read More »
قیزلار / رقیه علیقلیان (لاله)
قیزلار رقیه علیقلیان (لاله) دیری باسدیرما منی بیر یئنی جان وار منده یوخادیر باخ اورهگیم اود کیمیقان وار منده بوکمه نازلی سسیمیبوخچالارا بوکمه آنا ایلدیریم گوزگوسویم اودلو فغان وار منده من کی ائللر قورویان اوللام ایگیدلر آناسی منی باسدیرما آنا گوللو نیشان وار منده من بوی آتسام بوی آتار تام یاشاییش شنلیگینن صاباحی آیدین ائدهن شؤهرت شان وار منده یارانیشلار ...Read More »
ایلمهچیلر / رقیه علیقُلیان “لاله”
ایلمهچیلر رقیه علیقُلیان “لاله“ “ایشچی اوشاقلار” گونو مناسیبتینه کئچمیشه باخاندا قیرخ ایل بوندان اؤنجه بیر قونشونون یاشامیهَلهده اورهییمییاندیریب یاخیر. بیر کَنددن گلمیش عائله کی بئش باشایدیلار. بؤیوک اوشاق “اکرم” آدیندا بیر قیزیدی. دوققوز یاشیندا اولاردی. او عائله یاپ اَلی یالین کنددن کؤچوب تبریزه گلمیشدیلر. اکرمین آتاسی بیر قوروموش عاجیز کیشیدی و فحلهلیگه گئدردی. بیرگون ایشلردی، ایکی گون ناساز اولاردی. اولارین ...Read More »
باهار گلدی / رقیه علیقُلیان “لاله”
باهار گلدی رقیه علیقُلیان “لاله” آرخــادا قویـدوق قیشـی شـن باهارین آدیـله ظـولمـاتلار ایشـیقلانیـب اوجـاقلارین اودیله قـارانلیق چیلله لرده اوجاق قوران چوخ اولـدو ایشیغــیهارایلادیق قارا ظولمات یوخ اولــدو بــولودلارین باغریندا اولدوزلار سایریشدیـلار ایشیقلار چوخالدیـلار گونشـه قـاریشــدیــلار شن گونشیــم یــاییلدی داغلارین زیروهسینده ائشیتدی یاز گلمـهسین چوبانآلار نغمهسیـنده قارلی داغلار کؤینهگین دهییشدی بیردن بیره اوچونــجو چــرشنــبهده نفـسین وئردی یئــره بــولاقلارین آیناســی سینـدی بـارداق ...Read More »


text:
اوغوز تی وی:تبریزین تاریخی ارک قالاسیندا قازینتی ایشلرینین آپاریلماسینین قارشیسینی آلماق اوچون اعتراض آکسییاسینا چاغیریش ائدیلیب.
اوغوز تی وی خبر وئریر کی، آذربایجانلیلار بو گون یئرلی واختلا ساعت ۱۸:۰۰-دا ارک قالاسینین اطرافیندا اینسان زنجیری تشکیل ائدرک، مصلی فوندونون پارکینگ تیکمک بهانهسی ایله تاریخی قالانی محو ائتمهسینه اعتراض ائدجکلر.
قید ائدک کی، اؤتن گونلرده گونیلی سویداشلاریمیز ویرتوال عالمده ارک قالاسیندا قازینتی ایشلرینین آپاریلماسینی عکس ائتدیرن ویدئولار یاییبلار.
تاریخی ارک قالاسی الخانی حکمدارلاری سلطان خودابندنین و ابو سعیدین وزیری اولموش تاج الدین علیشاهین گؤستریشی ایله هیجری-قمری تقویمی ایله ۷۱۶-۷۲۴-جو (میلادی ۱۳۳۸-۱۳۴۵-جی) ایللرده تیکیلیب. قاجارلار دؤورونه قدر ارک قالاسی دؤولت قصری کیمی ایستیفاده ائدیلیب، سونرالار ایسه ستارخان، بافرخان و دیگر تبریز مجاهیدلرینین سیغیناجاقلاریندان بیری اولوب.
تبریز آیاغا قالخیر: ارک قالاسیندا کوتلوی اعتراض
اوغوز تی وی:تبریزین تاریخی ارک قالاسیندا قازینتی ایشلرینین آپاریلماسینین قارشیسینی آلماق اوچون اعتراض آکسییاسینا چاغیریش ائدیلیب.


text:
یینه آی توتیلیشی یوز بیره دی
خودی شو حادثه نینگ 150 ییل جریانیده بیر مرته یوز بیرگنی ایتیلماقده
میلادی 2018 – ییلی نینگ بیرینچی آی توتیلیش حادثه سی 31 – جنوری چهارشنبه کونی یوز بیره دی.
"ماوی آی" ویا "کتته آی" دیب اتلگن خودی شو حادثه آخرین بار میلادی 1886 – ییلی یوز بیرگن. ایتیلیشیچه هر 150 ییده بیر مرته یوز بیره دیگن بو بویوک حادثه انچه اولکه دن نمایان بولیب کوریله دی.
میلادی 31 – جنوریده آی بیلن دنیانینگ اورته سیده گی مصافه قیسقه بولیب قاله دی و آی نورمالیدن انچه کتته بولیب کوریله دی.
دنیاده گی ولقانی پارتلاو حادثه لر و اورمان یانغینلری باعث میدانگه کیلگن تومنلر حرکتلری سبب ماوی آی شکلیده کوریلگنی اوچون فضا بیلیم انسانلری تامانیدن "ماوی آی" دیب آتی قوییلگن دیر.


text:
سوریه تورکمن مجلیسینین 4. دؤور باشقانلیغینا دوکتور محمد وجه جوما سئچیلدی
سوریه تورکمن مجلیسی، 10-11 فوریهده آنکارادا کئچیریلن سوریه تورکمن مجلیسی 4-جو عمومی قورولو نتیجهلرینی آچیقلاییب
سوریه تورکمن مجلیسینین 4. دؤور باشقانلیغینا دوکتور محمد وجیه جوما سئچیلدی.
سوریه تورکمن مجلیسی، 10-11 فوریهده آنکارادا کئچیریلن سوریه تورکمن مجلیسی 4-جو عمومی قورولو نتیجهلرینی آچیقلاییب.
ائدیلن یازیلی آچیقلامادا، حلب، لازقیه، حما-خمص، دمشق-گولان، رقه بؤلگه لریندن و اوچ سیاسی پارتینین عضولریندن عبارت عمومیتده 360 تورکمن نمایندهنین بیر آرایا گلدیگی توپلانتیدا، 42 نفردن عبارت اولان سوریه تورکمن مجلیسی 4-جی دؤور مجلیس عضولرینین دموکراتیک سئچیم ایله بللی اولدوغو وورغولانیب.
مجلیس عضولری آراسیندا کئچیریلن سئچیمین نتیجهسینه گؤره، دوکتور محمد وجه جومانین سوریه تورکمن مجلیسینین 4-جی صدری اولدوغو بیلدیریلدی.


text:
ترکیه نینگ ایلک اوزاق منزل لیک راکتی موفقیت بیلن تست قیلیندی
ترکیه یوزلب کیلومتر مسافه ده گی هدف نی اوره آله دیگن راکت تولید قیلدی
ترکیه یوزلب کیلومتر مسافه ده گی هدف نی اوره آله دیگن راکت تولید قیلدی.
ترکیه جمهوریتی ملی مدافعه وزیری فکری ایشیق, ترکیه ده تولید قیلینگن 280 کیلومتر مسافه ده گی هدف نی اوره آله دیگن راکت نینگ موفقیت بیلن تست قیلینگن لیگی نی بیلدیردی.
ایشیق, "بوره" اسمی گه ایگه اوشبو راکت نینگ موفقیت بیلن تست قیلینگن لیگی نی معلوم قیلرایکن, ترکیه نینگ ایندی اوز راکتی نی اوزی تولید قیلیش سویه سی گه کیلیب قالگن لیگی نی ایسله تیب اوتدی.
سونگگی پیت لرده ترکیه نینگ مدافعه صنایع سی بوییچه کتته موفقیت لر قول گه کریتیتگن لیگی کورینماقده.


text:
بوگون اورتا دوغودا اؤزللیک له بیز یاشایان بولگه ده گونو گوندن، خوش اولمایان خبرلر قولاغا ده ییر.
بو گئدیش له هان – هان دی ، کور بیر ساواشین آلوولاری بؤلگه نی سارا.
ایران_عربستان، ایران_ایسرائیل ساواشی، تورکیه، یمن،عراق، کوردلر یئرلشن بؤلگه افغانستان، آزربایجان،ارمنستان و …
هر آن هر یئرده بیر ساواش چیخا بیله ر بو ساواشلارین طبیعی کی بو بؤلگه لرین میللتلرینه هئچ بیر یاراری یوخدور، آنجاق بوندان ائتگی لنمه ک ده مومکون دئییل.
هر ساواشین سونوندا دؤولت لر میلت لرینین یارالارینی سارماغا چالیشارلار، اوزامان دؤولتسیز میلت لرین یارالارى نه اولاجاقدیر؟
اونلارین یاراسین کیم ساراجاق؟ ایران_عراق ساواشی بیزیم یاخین تاریخیمیزده بونون اؤرنه ییدیر ،آزربایجان میللتی جانلا باشلا بو ساواشا قاتیلیب، هم عراق جبهه سینده همده عراغین بسله دییی کورد تروریسمی ایله ساواشدی، مینلرجه شهید وئردی ، ایران و اونون باشینداکی حؤکومتی ساخلاشدیردی،سونوج؟
بوگون کوردلر اینجیمه سین دئیه او شهیدلره سولدوزدا آغیرلاما مراسیمی یاساقلانیر، او شهیدلرین اوشاقلاری اؤز دوغما توپراقلاریندان حؤکومت دسته یی ایله کوردلر طرفیندن قووولور و شوونیستى سیاست لر سونوجوندا سولدوز بیر تورک شهری اولاراق کوردلشدیریلیر.
مشروطیت زامانی قاجار تورک حؤکومتی آزربایجان تورکلری طرفیندن یئنیلییه اوغرویور نهایت ییخیلیر. یئرینه رضا پالان حؤکومتی اینگیلیس الی ایله قویولور و ایلک ایشی همان مشروطه چی تورکلری باشدا ستارخانلا بیرلیکته قیلینج دان کئچیرمه ک اولور.
بونلاری آنلاتماقدان نظر بودور کی بؤلگه ده اولاسی بیر ساواشدا طرف توتمادان اؤنجه ساواشین سببین و ساواشان طرف لری اینجه له ییب تانیمالییق ،سونرا آزربایجان و اوردا یاشایان تورک میللتین چیخارلارین گؤز اؤنونه آلاراق ساواشا قاتیلیب یا قاتیلماماغیمیزا قرار وئرمه لییک.
یادیمیزدا اولسون کی اولاسی هر تورلو ساواشدا آزربایجانین کیملیک ساواشی ان اؤن سیرادا یئر آلیر ، بونون قاباغیندا دورانلار طبیعی کی بیزیم یانیمیزدا یوخ قارشیمیزدا اولاجاقلار.
آرتیق اؤزگه چیراغینا یاغ اولماق بسدیر .
ورزقان دئپرمینده ،صدا سیما دا خندوانه یه باخیب هلله نه نلر،کرمانشاه دئپرمینده قارا گئییب میلیاردلار پول آزربایجاندا یغیب اورا گوندردیلر.
البته کی بیز هئچ میللته بلا ایسته میریک ، آما بیزه اورکدن قارداش دئیه نلر، بیزیم سئوگیمیزدن پای آلا بیلرلر.
هله تحقیر و توهین لرینی سایمیریق ،هورومه ک هر ایتین پئشه سیدیر.
ساواش قونوسونا گلینجه ،ساواشین اصیل سببی هئچ واخت گؤستریلن و مئدییادا چیخان سبب لر دئییل .
اؤرنه یین ؛ گونوموزده سوریادا گئدن ساواشی هر کس بیر شیعه_سنی جنگی سانیر، حالبوکی دوشوندویومه اونون اصیل سببی قطرین آغ دنیزده گاز لوله سی چکمه سیله باغلی دیر کی عربستان ،اردین و سوریه دن کئچمه لی دیر.
او گاز یاتاغینا ایران لا قطر شریک دیرلر، هر هانکی چوخ پای گؤتورسه البته او بیرینین ضررینه دیر، اونا گؤره ایران بو لوله یه قارشیدیر.
ایکینجی روسیا اؤز گازی نین ساتیشیلا، اوروپانی گروگان ساخلاییب.
بیرینجی رییبی آزربایجان باکی _جیهان خطینی چکدی ،روسیادا بیر ایش گؤره بیلمه دی (ان آز بو گونه دک) آما عربلر گوجلو بیر رقیب دیلر، ایه ر سه او لوله آغ دنیزه اولاشیرسا روسیا نین بئلی بوکوله ر.
بو ایکی دؤولتین عربستانلا اردونا نفوذلاری یوخدور آما سوریه…؟
بوگونکو جبهه صف لری ده اونو گوستریر.
داعشین هاردان چیخماسی کوردلرین بولگه ده غاعله سی یا ایران_عراق ساواشی هامیسینین گیزلی سببلری واردیر.
بیز آزربایجانلی لار ۵۰۰ایلدن بری بوتون ساواشلاردا ایسته مدن اولموشوق و هر بیریمیزده بیر شئ لر الدن وئرمیشیک، آرتیق بونا بیر سون وئرمک لازیم دیر.
یا ساواشاجاییق ،ایه ر ساواشیرساق سا اؤز میللتیمیزین اؤزگورلویو اوچون ساواشاجاییق.


text:
دانیشما دیلی کامپانیاسیآوریل 11, 2007 در 7:41 ق.ظ. | نوشته شده در آنا دیلی, دانیشما دیلی-فولکلور | 3 دیدگاه
قیویر زیویر وئبلاگینین دانیشما دیلی حاققینداكي یازدیقلارینا قاتیلاراق دانیشما دیلی حاقیندا تورک وئبلاگلاریندا بیر کامپانیا باشلانماسی گرکدیگینه اینانیرام.
ایراندا ادبی تورک دیلی تشککول مرحلهسیندهدیر
قوزئی آذربایجانین تام عکسینه ایراندا ادبی تورک دیلی تشککول مرحلهسیندهدیر و یازی قوراللاری (اورتوگرافی)سئمینارلارینین آلدیغی قرارلار(اوجاق سایتیندان و یا تورک دونیاسی وئبلاگیندان تورک دیلی یازی قوراللاری PDF شکلینده آلابیلر سینیز) و گیریشیملر ادبی-یازی دیلیمیزین آنا خطلرینی جیزمیشدیر. بو قرارلارا گؤره، ادبی تورک دیلینین تشککولو و زنگینلشمهسینده تورک خالق ادبیاتینین دا بؤیوک رولو اولجاقدیر.
دانیشما دیلینین «بیر» کلیمهسی ده اؤنملیدیر
اونا گؤره تورک دیل و فولکلورونو داها یاخشی آراشدیرماق اوچون اؤز یاشادیغیمیز بؤلگهده یایغین اولان ماراقلی سؤز ایفادهلری، آتا سؤزلری، دئییملر، آلقیشلار، قارغیشلار، دبلر، حیکایهلر، ناغیللار و باشقا تورک دیلی اینجهلیکلرینی، یبر کلیمه بئله اولسا، یازیب یایمامیز گرکمکدهدیر. بیزیم بیلدیگیمیز بعضی عیبارهلر یا سؤز ترکیبلری تورک دیلینین بو گونه کیمی تانینمامیش، تورک دیلچیلیگی باخیمیندان اولدوقجا دگرلی جنبهلریندن بیرینی ایشیغا چیخارابیلر.
سؤز داغارجیغیمیز(Vocabulary) گونو-گوندن آزالیب یوخ اولماقدادیر
هر آتا-آنانین، قوجانین، خان ننهنین، عاشیغین، بالابانچینین و… اؤلمهسی ایله مینلرجه ناغیل، آتالار سؤزو، دئییم، ماهنی، دستان، حیکایه، هاوا و… تورپاق آلتینا گئتدﻴﮕﻳنه گؤره، آنامیزدان ائشیتدیگیمیز بیر دئییمی، لایلانی ویا خالق ماهنیسینی بوگون یازیب ساخلاییب، اینجهلهمسک، صاباح چوخ گئج اولاجاقدیر.
گوج بیرلیکدهدیر
چئشیدلی وئبلاگ یازما سیستئملرینده یازمامیزا باخمایاراق، ائتیکئتلر و موضوعلار عئینی آدلا وئریلمهلیدیر. دانیشما دیلی حاققینداکی یازیلاریمیزی «دانیشما دیلی» Tag, Category & Lableلری ایله یایمالییق. گلهجک گونلرده من ده «دانیشما دیلی» حاقیندا یازاجاغام.
3 دیدگاه »
RSS feed for comments on this post. TrackBack URI
-
-
[…] تورک دونیاسی « دانیشما دیلی کامپانیاسی […]
Pingback by فولکلور قایدالاری « تورک دونیاسی— آوریل 12, 2007 #
-
[…] at 9:10 ق.ظ | In آنا دیلی, تورکجه, دانیشما دیلی-فولکلور | “دانیشما دیلی کامپانیاسی” دئمک یئرینه “تورک وئبلاگلاریجا فولکلور […]
Pingback by فولکلور قایدالاری « تورکوک بیز Türkük Biz— اوت 10, 2008 #
پاسخی بگذارید
وبنوشت روی وردپرس.کام.
Entries و دیدگاهها feeds.


text:
تورک دیش پولیتیکاسینا باخیشلار (6)
تورک جمهوریتلری آراسیندا گئنیشلنهین امکداشلیق، مستقیل بیر تورکوستان گوندمینین اولوشماسی اوچون لازیم شرطلری اورتایا چیخارابیلر
میرضیایئوین بیرینجی ایلینده تورکیه-اؤزبکیستان ایلیشکیلری
اؤزبکیستان پرزیدنتی شؤوکت میرضیایئو وظیفهسینده بیرینجی ایلینی دولدوردو. بیز ده بو هفته پروگرامیمیزدا میرضیایئوین بیرینجی ایلینی و تورکییه-اؤزبکیستان ایلیشکیلری تحلیل ائدجییک.
آتاتورک اونیورسیتهسی اولوسلارآراسی ایلیشکیلر بؤلومو آراشدیرما گؤرهولیسی دکتر جمیل دوغاچ ایپکین مسئله ایله باغلی دگرلندیرمهسینی سونوروق:
اؤزبکیستانی تخمیناً ۲۵ ایل مدتینه ایداره ائدن ایسلام کریمووون وفاتینین آردیندان اؤزبکیستاندا کئچیریلن پرزیدنت سئچکیلرینی شؤوکت میرضیایئو قازانمیشدی. قیسا بیر مدت اول اؤزبکیستان پرزیدنتیی شؤوکت میرضیایئو بو مقامداکی بیرینجی ایلینی دولدوردو.
۲۰۱۷.جی ایلین فوریه آییندا میرضیایئو (بیر چوخ ساحهده گئنیش میقیاسلی اصلاحاتلاری احاطه ائدن) ۲۰۱۷-۲۰۲۱ ایللرینه یؤنلیک قالخینما استراتژیسینی قبول ائتمیشدی. بیر ایللیک دؤنم عرضینده اؤزبکیستاندا ان احاطهلی یاپیسال دییشیکلیکلر اقتصادی ساحهده باش وئردی. میرضیایئو بیر ایل عرضینده داها اول دؤولتین باسقین رولوندان ضرر گؤرهن اقتصادین لیبراللاشدیریلماسینا یؤنهلن ۴۰ دولاییندا دوزنلهمه گتیردی.
میرضیایئو، کریمووون تجرید سیاستیندن واز گئچمیش و دیگر تورک جمهوریتلری ایله ایلیشکیلری یاخشیلاشدیرماغا هوسلی گؤرونور. میرضیایئوین ایلک خاریجی سفرینی تورکمنیستانا ائتمهسی، بو ایستیقامتده اؤنملی بیر ایشاره. آرخادا قویدوغوموز ۱۴ آیدا میرضیایئو خاریجی سفر پروگرامینی باشلیجا اولاراق تورک رجمهوریتلرینین لیدئرلرینه آییردی. قازاقیستان پرزیدنتینی آلتی دفعه، تورکمنیستان و قیرقیزیستان پرزیدنتیلرینین هر بیری ایله اوچ دفعه بیر آرایا گلدی. بوندان باشقا، تورکیهیه ده بیر دفعه سفر ائتدی و بیری اؤزبکیستاندا اولماقلا تورکیه پرزیدنتی رجب طیب اردوغان ایله ایکی دفعه بیر آرایا گلدی.
اؤزبکیستانین قونشو اؤلکهلرله اولان ایلیشکیلرینی اینکیشاف ائتدیرمک چابالاری، بؤلگهسل امکداشلیق اوچون یئنی بیر فرصت. ۱۰-۱۱ نوامبر ۲۰۱۷ده سمرقندده بیرلشمیش میلتلر حمایهسینده "اورتا آسییادا گوونلیک و سوردورولهبیلیر قالخینما" قونوسوندا اولوسلارآراسی کنفرانس گئچیریلدی. بو کنفرانسدا ۲۰۱۸ده یئنی ایل بایرامی فستیوالی اؤنجهسینده آستانادا بئش اورتا آسیا اؤلکهسینین لیدئرلرینین بیر اوتورم دوزنلهمهسی قراری آلیندی. تورک جمهوریتلری آراسیندا گئنیشلنهین بو امکداشلیق، مستقیل بیر تورکوستان گوندمینین اولوشماسی اوچون لازیم شرطلری اورتایا چیخارابیلر. اؤنوموزدهکی سورهجده اورتا آسیانین دیگر دؤرد اؤلکهسینه ده یاخین بیر قونومدا اولماسی ایله اؤزبکیستان بؤلگهسل بیر تیجارت مرکزی حالینا گلهبیلر.
میرضیایئو ایلک ایلده اؤلکهده مئدیایا داها چوخ اؤزگورلوک تانیدی. اکینچیلیکده مجبوری ایشچیلیگین آرادان قالدیریلماسینا دایر ملموس آددیملار آتدی. ۱ ژانویه ۲۰۱۹دان اعتباراً حکومت ایجازهسی اولمادان اؤزبک وطنداشلارینین خاریجه چیخماسینی انگللهیهن چیخیش ویزالارینی قالدیرما قرارینی آلدی. بوندان باشقا، ۱۰ فوریهدن اعتباراً اؤزبکیستان، تورکیه جمهوریتی وطنداشلارینا ۳۰ گونلوک ویزا تطبیق ائتمهیهجیینی بیلدیردی. بو، هئچ شوبههسیز، چوخ اؤنملی بیر حادثهدیر.
تورکیه، ۱۹۹۱ده اؤزبکیستانین مستقیللیگینی تانییان ایلک اؤلکهدیر. بو سببدن ایکی اؤلکه آراسینداکی ایلیشکیلر سرعتله اینکیشاف ائتمیشدیر. ۲۰۰۵ده اؤزبکیستانداکی اندیجان حادثهلرینین موذاکیره اولوندوغو بیرلشمیش میللتلر باش قورولونداکی اوتورومدا تورکیه اؤزبکیستانین علیهینه سس وئردی. بو سببله ۱۹۹۱ده یاخشی باشلایان ایلیشکیلر ۲۰۰۵دن سونرا دوراغان داوام ائتدی. آنجاق اردوغان و میرضیایئوین قارشیلیقلی سفرلری ایلیشکیلرین یئنیدن گوجلهنمهسینی تامین ائتدی. سمرقندده گئچیریلن گؤروشمهده اردوغانین "ایلیشکیلرده یئنی صحیفه" میرضیایئوین "آرتیق سؤزده دئییل، اؤزده امکداشلیغین تام واختی گلدی" ایفادهلری بو گون داها دا چوخ معنا قازاندی.
اؤزبکیستان تاریخی باغلار سببی ایله تورکیهنین یؤنونون و گؤنلونون دؤنوک اولدوغو بیر اؤلکه. آرتیق ایکی اؤلکه آراسینداکی دوراغان دؤنم بیتدی دئیهبیلرم. تورکیه-اؤزبکیستان ایلیشکیلرینده باشدا گئییم، ساغلیق، توریزم و دریچیلیگ اولماق اوزره اقتصادی؛ ترورلا مباریزه آغیرلیقلی اولاراق گوونلیک باغلامیندا ایکیلی امکداشلیق ایلیشکیلری ده سرعتله گلیشهجکدیر. طبیعی کی، بو ایلیشکیلرین مدنی قورولوش، مئدیا و آکادمیک قورولوشلارین دا امکداشلیغی ایله دستکلهنمهسی لازیمدیر. قازاقیستانداکی تورکیه-قازاقیستان احمد یسوی اونیورسیتهسی کیمی اورتاق تورکیه-اؤزبکیستان اونیورسیتهسینین یارادیلماسی چوخ فایدالی اولار. بیر یئرلشکهسی ایستانبولدا بیر یئرلشکهسی سمرقندده اولاجاق "تورکیه-اؤزبکیستان اولوغ بی اونیورسیتهسی" تورکیه و اؤزبکیستانین صاحب اولدوغو تاریخی بیلگی بیریکیمینی تورکوفون(تورکجه دانیشان بیر توپلوم) بؤلگهده عملده اویقولایابیلمهده بؤیوک رول اوینایابیلر. ایکی اؤلکهنین اورتاق دگری اولان حنفی-ماتریدی/صوفی اسلام قیساجا تورک-اسلام گلهنگی سلفی رادیکاللیغین قارشیسیندا آوراسیا اوچون راسیونال بیر آلترناتیو اولابیلر. بو نقطهده ایکی اؤلکهیه ده بؤیوک وظیفهلر دوشور.
میرضیایئو دؤنمی اؤزبکیستان اوچون یئنی بیر باشلانغیج اولدو. کریموو، تورک شوراسی باشدا اولماقلا بؤلگهسل امکداشلیق تشکیلاتلارینا قارشی همیشه مسافهلی سیاست یئریتدی. بو سیاستین دییشمهسی بؤلگهدهکی آکتورلارین و اؤزبکیستانین قازانجلی چیخاجاغی بیر اورتامین اؤنونو آچابیلر. اؤزبکیستاندا نقد پول و انرژی باخیمیندان قیسمی پروبلئملرین اولدوغونو بیلیریک. بو پروبلئملرین آشیلماسیندا خاریجی یاتیریملار و بؤلگهسل امکداشلیق ایلیشکیلری (تورک شوراسی و س.) بیر چؤزوم یولو اولابیلر.
میرضیایئو اؤلکهسینی و بؤلگهنی یاخشی تانیییر. بو قونودا تجروبهلی. اؤنوموزدهکی سورهجده اؤزبکیستانین تورکیه و تورک شوراسی ایله ایلیشکیلرینی گلیشدیرمهسی هم بؤلگه، هم ده تورک دونیاسی اوچون چوخ اؤنملی. چونکو اؤزبکیستان تورک دونیاسینین کیلید اؤلکهسیدیر.
آتاتورک اونیورسیتهسی اولوسلارآراسی ایلیشکیلر بؤلومو آراشدیرما گؤرهولیسی دکتر جمیل دوغاچ ایپکین قونو ایله باغلی دگرلندیرمهسینی سوندوق.


text:
دئن مؤرفی / حیکایه
“دئن مؤرفی آدلی بیر گنج، کؤنوللو اولاراق اوردو سیرالارینا یازیلمیش و بؤیوک جسارتله ووروشموشدو. بوتون یولداشلاری اونون خاطرینی چوخ ایستهییردی. ائله بونا گؤره ده، آلدیغی یارا اونو ضعیفلهدیب الدن سالاندا، حتی توفنگ ده اونون اوچون آغیر بیر یوک اولاندا، سلاحداشلاری سؤزو بیر یئره قویاراق، اونا اوردودا ساتیجی کیمی ایشلهمهیی اؤنردیلر [تکلیف ائتدیلر]. بوندان سونرا پول قازانماغا باشلایان دئن پول ییغماق اوچون حیات یولداشینا گؤندرردی. بو ایللر ایچینده پالتار یویوب اوتولمکله دولانان بو قادینین قازاندیغی آغیر تجربه اونا پولو نئجه ساخلاماغی چوخ یاخشی اؤیرتمیشدی. نئجه دئیرلر، قیرانینین دا قدرینی بیلیردی. آنجاق هر جور چتینلیک گؤرموش بو قادین، بانک حسابی آرتدیقجا داها دا خسیسلشیردی. یوخسول قادین باشاریلی حیاتا هئچ جور اؤیرشه بیلمیردی. یوخسوللوغون ، آجلیغین، سویوغون، کؤمکسیزلیگین، بو دونیادا پولسوز قالماغین نه اولدوغونو چوخ یاخشی بیلدیگی اوچون، یئنیدن او گونلرین گئری دؤنهجهیی قورخوسو اونا راحتلیق وئرمیر، بیر کابوس کیمی اونو ایزلهییردی. و سونوندا، دئن اؤلدو. سلاحداشلاری ایسه اونون کیمی بیر یازیغین عادتی اوزره بیر چوخورا آتیلاجاغینی، سونرا ایسه هئچ نه اولمامیش کیمی اطرافداکیلارا اونون باشینا گلنلرین ناغیل ائدیلهجهیینی بیلدیکلریندن، اونا بسلهدیکلری درین حؤرمت و عزتین ثبوتو اولاراق، اونون حیات یولداشی خانیم مؤرفییه تئلئقرام ووراراق، یولداشینین مومیالانیب ائوه گؤندریلمهسینی ایستهییب-ایستهمهمهسینی اوندان خبر آلدیلار. خانیم مؤرفی جسدین مومیالانماسینین جمعی ایکی-اوچ دوللار ائدجهیینی دوشونوب، اونلارین تکلیفینی قبول ائتدی. مومیا اوچون خرجین قبضی ایسه ائوین خانیمینا یالنیز “اویاق قالما” مراسیمینده گلیب چاتدی. ائله هر شئی ده بوندان سونرا باشلادی. قبضدکی مبلغی گؤرن قادین هر کسین قلبینی پارچالایان آجی، کدرلی بیر آغی دئیهرک ناله قوپارتدی : “دئنی باسدیرماق اوچون یئتمیش بئش دوللار، من ده ائله بیلیردیم موزئیه قویاجاقلار، یوخسا هئچ واخت بئله بیر ایشه باش قوشوب، بو قدر خرج چکمزدیم!”
بو منظرهیه شاهیدلیک ائتمیش بانک ایشچیسی دئییردی، بو سؤزلردن سونرا ائوده هامی گؤز یاشی تؤکوردو.
* “اویاق قالما” مراسیمی اؤلومله علاقهدار بیر مراسیم اولوب، اساساً آخشام ساعاتلاریندا جنازه ائوده اولارکن اؤلموش شخصین ائوینده حیاتا کئچیریلیر.
چئویرن: تامئللا آبدییئوا


text:
شعرجیکلر حسین آرزو (۱) گؤزونده بوغولانلارین ساییسین بلیسهیدیم اؤلمزدیم؛ بوغولمازیدیم. (۲) بیر دونیا ایشیم وار سن یادیما دوشدون بوتون دونیا ایشی قورتاردی. (۳) ال چالیردیلار “اونا”! دار استونده ایاق چالاندا “اینسانلار”! (۴) اوزاقلار او زامان بو قدهر اوزاقلاشمامیشدی بیر قیرانا هر شئی آلیردین ایکی قیرانا اورهیین هر نه ایستهسه؛ من او زامان اوزاقلاردا بیر قیران- ایکی قیران. (۵) قبیر داشیما ...Read More »
دوغوم گونومون دؤیونتولری / حسین آرزو
دوغوم گونومون دؤیونتولری حسین آرزو (۱) هامینین گؤزو سندهدی، منیم گؤزوم سندهدی؛ سنین گوزون ﺁی…، سنین گوزون؟! (۲) ایتمیشم بوگون ﺁنا ! گل یاپیش الیمدن تاپ منی! (۳) سنی ایلده بیر گون ـ دوغوم گونی ـ اونودورام . (۴) دوغوم گونونده- اؤلن اینسانلار؛ گلن گونده- گئدن اینسانلار. (۵) ایاق توتوب اوزاقلاشاجاغام، سنین یوخولاریندان باش چیخارداجاغام . (۶) سوت ایچیرم ﺁنامین ...Read More »
اورمو گؤلونه / حسین آرزو
اورمو گؤلونه حسین آرزو ۱ بیلمیرم نهدن قورخموشدوم رنگیم قاشمیشدی دیلیم توتولموشدو “ننه”م منه بیر اووچ سو گتیردی اورمو گؤلوندن…! ۲ آدینی دئدیم بال اولدی، اونو دوشوندوم یاغیش یاغدی قار یاغدی …… اورمو گؤلو دولدو…! ۳ «شمس»له «شهریار» دستاماز آلیردیلار اورمو گؤلونده، یوخودا گؤردوم…! ۴ اورمو گؤلو! گوی مچیدین گوورچینلری اؤلر سن اؤلسن…! ۵ اورمو گؤلو! “من اؤلوم” سن اؤلمه…! ...Read More »
گؤز / حسین آرزو
گؤز حسین آرزو نازنین بیر نازلی گؤز جئیرانی گؤزلر گؤزلریم بیر شیرین دیل، لبلری خندانی گؤزلر گؤزلریم بیر دهلی لئیلاسیزام داغلار دا داغلار سینهمی دیل یاراسی باشدا، شیرین جانی گؤزلر گؤزلریم بیوفالیق مرزینی پوزدی دئییر گئت گؤزلهمه ایختیاریم یوخ گؤزون قوربانی گؤزلر گؤزلریم معتصم غربتدی، افشین روزگار غم، ستم بابکی، ستارخانی، پسیانی گؤزلر گؤزلریم خسته جان، غربت چتین، یاتسام یوخومدا ...Read More »
ایکی شعر / حسین آرزو
ایکی شعر حسین آرزو (1): اوشاقلیق یایی هر فصیلدن چوخ سئومیشدیم اوشاقلیقدان؛ یایدا هئچ کیمسه جوراب گئیمزدی؛ ایاقلاری، ایاقلارین بارماقلارینی- سئوردیم من. بارماقدان تانییاردیم- انسانی، انسان اوغلونو، انسان قیزینی. من یایی، ایاغی، بارماغی، انسانی سئومیشدیم اوشاقلیقدان. (2): پنجره تبریز یاغیر پنجرهدن باخاندا محلهنین آغاجلارینا، بیر اوشاق آناسیندان قاچیر یولداشین گؤرنده؛ خیاوانین قیراغیندا اوتوروب دوعا ائلهین بیر دیلنچی. گؤزوم پنجرهده؛ تبریز، ...Read More »
یارالی شعرلر / حسین آرزو
یارالی شعرلر حسین آرزو (1) سالیرام آیاقلاریمیکوچهلرین سینهلرینه آچیر آغیزین دیشلریندن چیخیرام داغلارا باخا- باخا. دؤنن کوچهلردن دؤنورم کوسورم آنامین قوجاغیندا چیگنیندن باخا- باخا. دؤنورم کوچهلرین آخشاملارینا قار یاغا- یاغا آیاقلاریم یومشانیر سؤزلریمین ایچینده- سن بیزیم کوچهنین آخشاملارینا باخاندا. (2) من سنی بیر شیرین یوخونون ایچینده قارپیز یئینده آلمیشدیم “گجیل قاپیسی”ندان “چیلله گئجهسی” دئییلدی یایین تر کؤینهیی یاغیش آلتیندا دورموشدو ...Read More »


text:
۳۳ بؤیوک فوتبال توپو
رنگارنگ توپلار، ۱۴ ژوئن - ۱۵ ژوئیه تاریخلری آراسیندا، قیزیل میداندا سرگیلهنهجک
بوتون فوتبالسئورلر، روسیانین ائو صاحبلیگی ائدجگی دونیا کاپینی گؤزلهییر.
کاپ اؤنجهسی مکزیکلی صنعتچیلر، سیرادیشی بیر ایشه ایمضا آتدی.
اوستالارین فیرچا ضربهلری ایله صنعت اثرینه چئوریلن ۳۳ بؤیوک فوتبال توپو، مکزیکو سیتیده سرگییه چیخدی.
توپلار، کاپدا ایشتیراک ائدجک ۳۲ اؤلکهنین و ۲۰۲۲نین ائو صاحبی قطرین گلهنکسل موتیولری ایله بزندی.
شهرده یاشایانلار فوتبال توپلارینا، بویوک ماراق گؤستردی.
آی سونونا قدر مکزیکو سیتیده قالاجاق توپلار، ژوئنین اولینده روسیایا گؤندریلهجک.
رنگارنگ توپلار، ۱۴ ژوئن - ۱۵ ژوئیه تاریخلری آراسیندا، قیزیل میداندا سرگیلهنهجک.


text:
پروقراملار
تورکیه
تورکیهدن منبج آچیقلاماسی
"طرفلر، منبجده گوونلیک و ثابیتلیین تامین اولونماسی بارهده آپاراجاقلاری ایش بیرلیگی اوچون بیر یول خریطهسینین آنا خطلرینی معینلشدیرمیشدیر"
اردوغان، صدری تبریک ائتدی
مقتدا الصدر، عراقدا تورکمنلر داخیل بوتون طبقهلرین حاقلارینین قوروناجاغینی ایفاده ائتدی
امریکا هئیتی ایله منبیچ-ده یول خریتهسی موذاکیره اولوندو
پایتاخت آنکارا خاریجی ایشلر ناظیری مولود چاووش اوغلونون امریکایا ژوئنین 4-ده رئاللاشدیراجاغی سفر عرفه سینده بو اؤلکهدن گلن هئیتی قوناق ائدیر.
تورک دونیاسی
تورکمنلرین اعتراضلاری داوام ائدیر
"تورکمنلرین اساس طلبی اولاراق رایلر الله ساییلانا قدر ائیلملر داوام ائدجک"
کرکوکده چاتیشما
چاتیشما سیراسیندا بیری قادین ۸ انتحار ائیلمچیسی اوزریندهکی پاتلاییجیلاری پاتلاتدی
آذربایجان دموکراتیک جمهوریتینین قورولماسینین 100-جی ایلی مناسیبتی ایله سمپوزیوم گئچیریله جک
آنکارا اونیورسیته سی دیل تاریخ-جوغرافییا فاکولتهسی 28-31 می 2018 ایل تاریخلری آراسیندا،کئچیریلهجک سمپوزیومو آذربایجان دموکراتیک جمهوریتینین قورولماسینین 100-جی ایلی شرفینه و قوروجو صدری محمد امین رسولزاده و یولداشلارینین خاطرهسینه ایتحاف ائدلمیشدیر
بؤلگه
عربستانا بالیستیک موشک آتیلدی
عربیستان دؤولت تلویزیونو الاخباریهنین خبرینه گؤره، هاوا ساوونما گوجلری، حوثیلرین عربیستانا آتدیغی بالیستیک موشکی جازان شهری اوستونده ووردو
دونیا
اوبئر ماشینینین تورموزلاری چالیشمیرمیش
آمریکانین آریزونا ایلتینده مارس آییندا بیر پیادهنین اؤلومونه سبب اولان اوبئرین سوروجوسوز ماشینینین، بیلگیسایار کونترولو آلتیندا عاجیل وضعیت تورموزلانان دؤورهده اولمادیغی اورتایا چیخدی
"21-جی عصرین نلسون ماندلاسی اردوغاندیر"
اولوسلار آراسی عدالت باریش و برابرلیک شوراسی (COJEP) فرانسانین " Le Point " ژورنالینین جمهور باشقانی رجب طیب اردوغانی هدف آلان ادعالارینی ناراضیلیقلا قارشیلادی.
روسیادان مالزی اوچاغی ادعاسینا یالانلاما
ناظیرلیکدن بیلدیریبلر کی، فاجعهنین باش وئردیگی دؤورده و سونرا روس نیظامی بیرلیکلرینین حادثهیه قاریشدیغینا دایر سوروشدورما قروپونون ادعالارینی یالانلادیقلاری خاطیرلادیلیب
آمریکا، قارا لیستهسیدکی ایرانلی هاوا یولو شیرکتلرینه تحریم قراری آلیب
آمریکا خزینه ناظیرلیگیندن ائدیلن یازیلی آچیقلامادا، ماهان، کاسپیان، مراج و پویا کیمی ایرانلی هاوا یولو شیرکتلرینه آمریکان قئیدیاتلی محصوللاری تداروک ائتدیگی ادعا ائدیلن 3 نفر و 6 شیرکتین تحریم لیستهسینه آلیندیغی بیلدیریلدی
اقتصاد
رمضان بایرامی تعطیلینده عرب و ایرانلی توریستلرین سئچیمی تورکیه اولاجاق
سیاحت آژانس لاری پلاتفورمو سؤزچوسو جم پولات اوغلو رمضان بایرامی اوچون تور شیرکتلری واسطهسیله 600-700 مینه یاخین رزرواسیون گؤزلدیکلرینی سؤیلهییب.
کولتور و صنعت
زاگرب-ده 7-جی تورک فیلملری هفتهسی باشلادی
کرواسی-نین پایتاختی زاگرب-ده یونس امره اینستیتوتونون تشکیل ائتدیگی 7-جی تورک فیلملری هفتهسی "آیلا" فیلمی ایله آچیلدی.
قارص-ین آنی اؤرن یئری توریستلرین آخینینا اوغرادی
یونسکو-نون دونیا ارثی سیاهیسیندا یئر توتان "دونیا شهری"، "مدنیتلر بئشیگی"، "مین بیر کیلسه" و "40 قاپیلی شهر" اولاراق دا آدلاندیریلان آنی اؤرن یئری هفته سونو توریستلرین آخینینا اوغرادی.
ایدمان
فینال اویونو ترتده
رئال مادرید، اوست اوسته ۳ دفعه شامپیون اولان ایلک تیم اولاراق تاریخه دوشمک ایستییر
شامپیونلار لیگی فینالی ایستانبولدا
آتاتورک المپیک ایستادیومو، بو بؤیوک اورگانیزاسیونا ایکینجی دفعه ائو صاحبلیگی ائتمه حاقینی قازاندی
بیلیم و تکنولوژی
"آسئلسان"نین راکت آتان سیستمی سیناقدان اوغورلا چیخدی
تورکیهنین "آسئلسان" شیرکتینین راکت آتان سیستمی اوکرایناداکی سیناقدان اوغورلا چیخدی.
تورک توفنگینه طلب آرتیر
میلی توفنگه باغلی ساتیش آنلاشمالارینین یاخین زاماندا ایمضالانماسی گؤزلنیلیر
ساغلیق و چئوره
هر ایل میلیونلارجا انسانی ایلان سانجیر
دونیا ساغلیق هؤرگوتو، دونیادا هر ایل ۵،۴ میلیون اینسانین ایلانلار طرفیندن سانجیلدیغینی آچیقلادی
یمن، خستهلیکلرله ده مبارزه ائدیر
شدتلی چاتیشمالارین یاشاندیغی یمن، دیفترینین یانی سیرا وبا سالقینی ایله ده مباریزه آپاریر
سئل ایله فیرتینا ۲۵ جان آلدی
سومالیدن آیریلاراق ۱۹۹۱ده تک طرفلی مستقیلیینی اعلان ائدن سومالیلند، بیرلشمیش میلتلر طرفیندن تانینمیر


text:
ای مقدس مسکنیم، ای شانلی آذربایجان! بیز سنینله فخر قیللیق یئر اوزونده هر زامان. قوی وار اولسون ای وطن، اصلان صفت اوغلانلارین! اؤپسون آلنیندان آنا! اونلار سنین، سن اونلارین. *** ای آنام دیرلی دوغما دیاریم پوزولماز گولشنیم، سولماز گولزاریم باخیشی اورهییم سئزن قراریم آرزومون گول آچان بوتاغی تبریز. سسیندن آییلمیش، دویوخموش زامان الیندن آلیبدیر ایگیدلر نیشان هر سحر تک دوغان ...Read More »
تبریز/ کریم خجیر- باریش
تبریز کریم خجیر- باریش (1311- 1376) ای آنام دیرلی دوغما دیاریم پوزولماز گولشنیم، سولماز گولزاریم باخیشی اورهییم سئزن قراریم آرزومون گول آچان بوتاغی تبریز. *** سسیندن آییلمیش، دویوخموش زامان الیندن آلیبدیر ایگیدلر نیشان هر سحر تک دوغان “دان”اولدوزومسان یوردومون ایشیقلی چیراغی تبریز. *** چؤللرین، قوشلارین شن اؤلنگیدیر حوسنونون جیلوهسی شافاق رنگیدیر آچیلمیش گوللرین ائل چلنگیدیر حیاتین گولومسر دوداغی تبریز. *** ...Read More »